text:
εάν δεν τηρείται η απαίτηση που ορίζεται στην ανωτέρω παράγραφο 9.1 ή εάν η (οι) ζώνη(-ες) ασφαλείας ή το (τα) σύστημα (συστήματα) συγκράτησης που έχουν επιλεγεί απέτυχαν να περάσουν επιτυχώς τους ελέγχους που ορίζονται στην ανωτέρω παράγραφο 9.2.
 10.2.
 Όταν ένα συμβαλλόμενο μέρος της συμφωνίας που εφαρμόζει τον παρόντα κανονισμό ανακαλεί μια έγκριση που είχε προηγουμένως χορηγήσει, ενημερώνει αμέσως τα λοιπά συμβαλλόμενα μέρη που εφαρμόζουν τον παρόντα κανονισμό μέσω ενός εντύπου κοινοποίησης, σύμφωνα με το πρότυπο του παραρτήματος 1Α ή του παραρτήματος 1Β του παρόντος κανονισμού.
 11. ΤΡΟΠΟΠΟΙΗΣΕΙΣ ΚΑΙ ΕΠΕΚΤΑΣΗ ΤΗΣ ΕΓΚΡΙΣΗΣ ΤΎΠΟΥ ΟΧΗΜΑΤΟΣ Ή ΤΥΠΟΥ ΖΩΝΗΣ ΑΣΦΑΛΕΙΑΣ Η ΣΥΣΤΗΜΑΤΟΣ ΣΥΓΚΡΑΤΗΣΗΣ
 11.1.
 Κάθε τροποποίηση του τύπου οχήματος ή της ζώνης ή συστήματος συγκράτησης ή και των δύο κοινοποιείται στη διοικητική υπηρεσία που ενέκρινε τον τύπο οχήματος ή τον τύπο ζώνης ασφαλείας ή συστήματος συγκράτησης. Η διοικητική υπηρεσία μπορεί:
 11.1.1.
 είτε να θεωρήσει ότι οι τροποποιήσεις δεν είναι πιθανόν να επιφέρουν αξιόλογο δυσμενές αποτέλεσμα και ότι οπωσδήποτε το όχημα ή η συσκευή περιορισμού της ταχύτητας εξακολουθούν να πληρούν τις απαιτήσεις· ή
 11.1.2.
 να απαιτήσει τη διεξαγωγή περαιτέρω ελέγχων από την αρμόδια τεχνική υπηρεσία που πραγματοποιεί τους ελέγχους.
 11.2.
 Με την επιφύλαξη των διατάξεων της ανωτέρω παραγράφου 11.1, παραλλαγή του οχήματος του οποίου η μάζα σε ετοιμότητα λειτουργίας είναι μικρότερη από αυτήν του οχήματος που υποβλήθηκε στη δοκιμή έγκρισης δεν πρέπει να θεωρείται ως τροποποίηση του τύπου του οχήματος.
 11.3.
 Σύμφωνα με τη διαδικασία που ορίζεται στην προαναφερθείσα παράγραφο 5.2.3 ή 5.3.3, η επιβεβαίωση ή η απόρριψη της έγκρισης, με την οποία θα προσδιορίζονται οι μετατροπές, θα κοινοποιείται στα συμβαλλόμενα μέλη στη συμφωνία, τα οποία εφαρμόζουν τον εν λόγω κανονισμό.
 11.4.
 Η αρμόδια αρχή η οποία έχει χορηγήσει την επέκταση της έγκρισης εκχωρεί αύξοντα αριθμό σε κάθε αίτηση επέκτασης και ενημερώνει σχετικά τα υπόλοιπα συμβαλλόμενα μέρη στη συμφωνία του 1958 που εφαρμόζουν τον παρόντα κανονισμό, μέσω δελτίου κοινοποίησης σύμφωνα με το υπόδειγμα του παραρτήματος 1Α ή 1Β του παρόντος κανονισμού.
 12. ΟΡΙΣΤΙΚΗ ΔΙΑΚΟΠΗ ΤΗΣ ΠΑΡΑΓΩΓΗΣ
 Αν ο κάτοχος της έγκρισης διακόψει οριστικά την παραγωγή ενός τύπου εγκεκριμένου οχήματος σύμφωνα με τον παρόντα κανονισμό, ενημερώνει σχετικά την αρχή που χορήγησε την έγκριση. Μόλις λάβει τη σχετική ειδοποίηση, η εν λόγω αρχή οφείλει να ενημερώσει σχετικά τα λοιπά μέρη της συμφωνίας του 1958 που εφαρμόζουν τον παρόντα κανονισμό με έντυπο σύμφωνα με το υπόδειγμα των παραρτημάτων 1A ή/και 1B του παρόντος κανονισμού.
 13. ΟΔΗΓΙΕΣ
 Σε περίπτωση τύπου ζώνης ασφαλείας που παρέχεται μεμονωμένα, πρέπει στη συσκευασία και στις οδηγίες εγκατάστασης να αναφέρεται(-ονται) με σαφήνεια ο (οι) τύπος(-οι) οχήματος για τον (τους) οποίο(-ους) προορίζεται.
 14. ΟΝΟΜΑΣΙΕΣ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΠΟΥ ΕΙΝΑΙ ΑΡΜΟΔΙΕΣ ΓΙΑ ΤΗ ΔΙΕΞΑΓΩΓΗ ΔΟΚΙΜΩΝ ΕΓΚΡΙΣΗΣ ΚΑΘΩΣ ΚΑΙ ΤΩΝ ΔΙΟΙΚΗΤΙΚΩΝ ΤΜΗΜΑΤΩΝ
 Τα συμβαλλόμενα μέρη της συμφωνίας του 1958 που εφαρμόζουν τον παρόντα κανονισμό οφείλουν να κοινοποιούν στη Γραμματεία των Ηνωμένων Εθνών τα ονόματα και τις διευθύνσεις των τεχνικών υπηρεσιών που είναι αρμόδιες για τη διεξαγωγή των δοκιμών έγκρισης και των διοικητικών υπηρεσιών που χορηγούν εγκρίσεις, καθώς και τα έντυπα με τα οποία πρέπει να αποστέλλεται η πιστοποίηση της έγκρισης ή της επέκτασης ή


text:
της απόρριψης ή της ανάκλησης της έγκρισης που εκδίδεται σε άλλες χώρες.
 15. ΜΕΤΑΒΑΤΙΚΕΣ ΔΙΑΤΑΞΕΙΣ
 15.1. Έγκριση τύπου οχήματος
 15.1.1.
 Από την ημερομηνία της επίσημης έναρξης της ισχύος του συμπληρώματος 15 της σειράς τροποποιήσεων 04, κανένα συμβαλλόμενο μέρος που εφαρμόζει τον παρόντα κανονισμό δεν αρνείται τη χορήγηση εγκρίσεων ΟΕΕ σύμφωνα με τον παρόντα κανονισμό, όπως τροποποιήθηκε με το συμπλήρωμα 15 της σειράς τροποποιήσεων 04.
 15.1.2.
 Δύο χρόνια μετά την ημερομηνία έναρξης ισχύος του συμπληρώματος 15 της σειράς τροποποιήσεων 04, τα συμβαλλόμενα μέρη που εφαρμόζουν τον παρόντα κανονισμό χορηγούν εγκρίσεις ΟΕΕ μόνο αν πληρούνται οι απαιτήσεις του παρόντος κανονισμού, όπως τροποποιήθηκε με το συμπλήρωμα 15 της σειράς τροποποιήσεων 04.
 15.1.3.
 Επτά χρόνια μετά από την ημερομηνία έναρξης ισχύος του συμπληρώματος 15 της σειράς τροποποιήσεων 04, τα συμβαλλόμενα μέρη που εφαρμόζουν τον παρόντα κανονισμό μπορούν να αρνούνται την αναγνώριση εγκρίσεων που δεν είχαν χορηγηθεί σύμφωνα με το συμπλήρωμα 15 της σειράς τροποποιήσεων 04 του παρόντος κανονισμού. Ωστόσο, οι ισχύουσες εγκρίσεις οχημάτων κατηγοριών εκτός της Μ1 οι οποίες δεν επηρεάζονται από το συμπλήρωμα 15 της σειράς τροποποιήσεων 04 του παρόντος κανονισμού εξακολουθούν να ισχύουν, τα δε συμβαλλόμενα μέρη που εφαρμόζουν τον παρόντα κανονισμό εξακολουθούν να τις δέχονται.
 15.1.3.1.
 Ωστόσο, από την 1η Οκτωβρίου 2000, για τα οχήματα των κατηγοριών M1 και N1, τα συμβαλλόμενα μέρη που εφαρμόζουν τον παρόντα κανονισμό μπορούν να αρνούνται την αναγνώριση εγκρίσεων ΟΕΕ οι οποίες δεν χορηγήθηκαν σύμφωνα με το συμπλήρωμα 8 της σειράς τροποποιήσεων 04 του παρόντος κανονισμού, εάν δεν πληρούνται οι απαιτήσεις πληροφόρησης που ορίζονται στην παράγραφο 8.3.5 και στο παράρτημα 17.
 15.2. Τοποθέτηση ζωνών ασφαλείας
 Οι εν λόγω μεταβατικές διατάξεις ισχύουν μόνον για την εγκατάσταση ζωνών ασφαλείας σε οχήματα και δεν τροποποιούν το σήμα της ζώνης ασφαλείας.
 15.2.1.
 Από την ημερομηνία της επίσημης έναρξης της ισχύος του συμπληρώματος 12 της σειράς τροποποιήσεων 04, κανένα συμβαλλόμενο μέρος που εφαρμόζει τον παρόντα κανονισμό δεν αρνείται τη χορήγηση εγκρίσεων ΟΕΕ σύμφωνα με τον παρόντα κανονισμό, όπως τροποποιήθηκε με το συμπλήρωμα 12 της σειράς τροποποιήσεων 04.
 15.2.2.
 Με την εκπνοή χρονικής περιόδου διάρκειας 36 μηνών μετά την ημερομηνία της επίσημης έναρξης της ισχύος που αναφέρεται στην ανωτέρω παράγραφο 15.2.1, τα συμβαλλόμενα μέρη που εφαρμόζουν τον παρόντα κανονισμό χορηγούν έγκριση μόνον εάν ο τύπος οχήματος πληροί τις απαιτήσεις του παρόντος κανονισμού όπως τροποποιήθηκε από το συμπλήρωμα 12 της σειράς τροποποιήσεων 04.
 15.2.3.
 Με τη λήξη χρονικής περιόδου διάρκειας 60 μηνών μετά την ημερομηνία επίσημης έναρξης της ισχύος που αναφέρεται στην ανωτέρω παράγραφο 15.2.1, τα συμβαλλόμενα μέρη που εφαρμόζουν τον παρόντα κανονισμό μπορούν να αρνηθούν την αναγνώριση εγκρίσεων που δεν χορηγήθηκαν σύμφωνα με το συμπλήρωμα 12 της σειράς τροποποιήσεων 04 του παρόντος κανονισμού.
 15.2.4.
 Από την ημερομηνία της επίσημης έναρξης της ισχύος του συμπληρώματος 14 της σειράς τροποποιήσεων 04, κανένα συμβαλλόμενο μέρος που εφαρμόζει τον παρόντα κανονισμό δεν αρνείται τη χορήγηση εγκρίσεων ΟΕΕ σύμφωνα με τον παρόντα κανονισμό, όπως τροποποιήθηκε με το συμπλήρωμα 14 της σειράς τροποποιήσεων 04.
 15.2.5.
 Από την ημερομηνία της επίσημης έναρξης της ισχύος του συμπληρώματος 16 της σειράς τροποποιήσεων 04, κανένα συμβαλλόμενο μέρος που εφαρμόζει τον παρόντα κανονισμό

type: contracts

jurisdiction: EU


text:
δεν αρνείται τη χορήγηση εγκρίσεων ΟΕΕ σύμφωνα με τον παρόντα κανονισμό, όπως τροποποιήθηκε με το συμπλήρωμα 16 της σειράς τροποποιήσεων 04.
 15.2.6.
 Με την εκπνοή χρονικής περιόδου διάρκειας 36 μηνών μετά την ημερομηνία της επίσημης έναρξης της ισχύος που αναφέρεται στην ανωτέρω παράγραφο 15.2.4, τα συμβαλλόμενα μέρη που εφαρμόζουν τον παρόντα κανονισμό χορηγούν εγκρίσεις μόνον εάν ο τύπος οχήματος πληροί τις απαιτήσεις του παρόντος κανονισμού όπως τροποποιήθηκε από το συμπλήρωμα 14 της σειράς τροποποιήσεων 04.
 15.2.7.
 Με τη λήξη χρονικής περιόδου διάρκειας 60 μηνών μετά την ημερομηνία επίσημης έναρξης της ισχύος που αναφέρεται στην ανωτέρω παράγραφο 15.2.4, τα συμβαλλόμενα μέρη που εφαρμόζουν τον παρόντα κανονισμό μπορούν να αρνηθούν την αναγνώριση εγκρίσεων που δεν χορηγήθηκαν σύμφωνα με το συμπλήρωμα 14 της σειράς τροποποιήσεων 04 του παρόντος κανονισμού.
 15.2.8.
 Από τις 16 Ιουλίου 2006, τα συμβαλλόμενα μέρη που εφαρμόζουν τον παρόντα κανονισμό θα χορηγούν έγκριση μόνο αν ο τύπος του οχήματος πληροί τις απαιτήσεις του παρόντος κανονισμού, όπως τροποποιήθηκε από το συμπλήρωμα 16 της σειράς τροποποιήσεων 04.
 1.5.2.9.
 Μετά τη 16η Ιουλίου 2008, τα συμβαλλόμενα μέρη που εφαρμόζουν τον παρόντα κανονισμό μπορούν να αρνούνται την αναγνώριση εγκρίσεων οχημάτων της κατηγορίας Ν1 που δεν είχαν χορηγηθεί σύμφωνα με το συμπλήρωμα 16 της σειρά τροποποιήσεων 04 του παρόντος κανονισμού.
 (1) Όπως ορίζεται στο παράρτημα 7 του ενοποιημένου ψηφίσματος για την κατασκευή οχημάτων (R.E.3) (κείμενο TRANS/WP.29/78/Αναθ.1/Τροπ.2).
 (2) Όπως ορίζεται στο παράρτημα 7 του ενοποιημένου ψηφίσματος για την κατασκευή οχημάτων (R.E.3) (κείμενο TRANS/WP.29/78/Αναθ.1/Τροπ.2).
 (3) 1 για τη Γερμανία, 2 για τη Γαλλία, 3 για την Ιταλία, 4 για τις Κάτω Χώρες, 5 για τη Σουηδία, 6 για το Βέλγιο, 7 για την Ουγγαρία, 8 για την Τσεχική Δημοκρατία, 9 για την Ισπανία, 10 για τη Σερβία και το Μαυροβούνιο, 11 για το Ηνωμένο Βασίλειο, 12 για την Αυστρία, 13 για το Λουξεμβούργο, 14 για την Ελβετία, 15 (άνευ αντιστοιχίας), 16 για τη Νορβηγία, 17 για τη Φινλανδία, 18 για τη Δανία, 19 για τη Ρουμανία, 20 για την Πολωνία, 21 για την Πορτογαλία, 22 για τη Ρωσική Ομοσπονδία, 23 για την Ελλάδα, 24 για την Ιρλανδία, 25 για την Κροατία, 26 για τη Σλοβενία, 27 για τη Σλοβακία, 28 για τη Λευκορωσία, 29 για την Εσθονία, 30 (άνευ αντιστοιχίας), 31 για τη Βοσνία και Ερζεγοβίνη, 32 για τη Λετονία, 33 (άνευ αντιστοιχίας), 34 για τη Βουλγαρία, 35 (άνευ αντιστοιχίας), 36 για τη Λιθουανία, 37 για την Τουρκία, 38 (άνευ αντιστοιχίας), 39 (για το Αζερμπαϊτζάν), 40 για την Πρώην Γιουγκοσλαβική Δημοκρατία της Μακεδονίας, 41 (άνευ αντιστοιχίας), 42 για την Ευρωπαϊκή Κοινότητα (οι εγκρίσεις χορηγούνται από τα κράτη μέλη της χρησιμοποιώντας το αντίστοιχο σύμβολο ΟΕΕ), 43 για την Ιαπωνία, 44 (άνευ αντιστοιχίας), 45 για την Αυστραλία, 46 για την Ουκρανία 47 για τη Νότιο Αφρική, 48 για τη Νέα Ζηλανδία, 49 για την Κύπρο, 50 για τη Μάλτα και 51 για τη Δημοκρατία της Κορέας. Οι επόμενοι αριθμοί θα χορηγηθούν σε άλλες χώρες σύμφωνα με τη χρονολογική σειρά που θα κυρώσουν ή θα προσχωρήσουν στη Συμφωνία σχετικά με την υιοθέτηση ενιαίων προϋποθέσεων έγκρισης τροχοφόρων οχημάτων, των εξοπλισμών και


text:
κατασκευαστικών μερών που μπορούν να τοποθετηθούν ή να χρησιμοποιηθούν σε τροχοφόρα οχήματα, καθώς και την αμοιβαία αναγνώριση των εγκρίσεων αυτών, και οι αριθμοί που θα χορηγηθούν κατ’ αυτόν τον τρόπο θα κοινοποιηθούν από το Γενικό Γραμματέα του Οργανισμού Ηνωμένων Εθνών στα συμβαλλόμενα μέρη της συμφωνίας.
 (4) Βλ. την υποσημείωση της παραγράφου 5.2.4.1.
 (5) g = 9,81 m/s2.
 (6) Βλ. παράγραφο 7.4.1.6.4.3.
 (7) g = 9,81 m/s2.
 (8) Έγγραφο TRANS/WP.29/78/Αναθ.1/Τροπ.2.
 ΠΑΡΑΡΤΗΜΑ 1A
 ΚΟΙΝΟΠΟΙΗΣΗ
 [Μέγιστο μέγεθος: Α4 (210 × 297 mm)]
 ΠΑΡΑΡΤΗΜΑ 1B
 ΚΟΙΝΟΠΟΙΗΣΗ
 [Μέγιστο μέγεθος: Α4 (210 × 297 mm)]
 ΠΑΡAΡΤΗΜΑ 2
 ΔΙΑΜOΡΦΩΣΗ ΤΟΥ ΣΗΜΑΤΟΣ EΓΚΡΙΣΗΣ
 1.
 Διαμόρφωση του σήματος έγκρισης οχήματος όσον αφορά την τοποθέτηση ζωνών ασφαλείας
 Υπόδειγμα A
 (βλ. παράγραφο 5.2.4 του παρόντος κανονισμού)
 a = 8 mm τουλάχιστον
 Το ανωτέρω σήμα έγκρισης τοποθετημένο σε όχημα δηλώνει ότι ο οικείος τύπος οχήματος έχει λάβει έγκριση, όσον αφορά τις ζώνες ασφαλείας, στις Κάτω Χώρες (E4) σύμφωνα με τον κανονισμό αριθ. 16. Ο αριθμός έγκρισης δηλώνει ότι η έγκριση χορηγήθηκε σύμφωνα με τις απαιτήσεις του κανονισμού αριθ. 16 όπως τροποποιήθηκε από τη σειρά τροποποιήσεων 04.
 Υπόδειγμα B
 (βλ. παράγραφο 5.2.5 του παρόντος κανονισμού)
 a = 8 mm τουλάχιστον
 Το ανωτέρω σήμα έγκρισης τοποθετημένο σε όχημα δηλώνει ότι ο οικείος τύπος οχήματος έχει λάβει έγκριση στις Κάτω Χώρες (E4) σύμφωνα με τον κανονισμό αριθ. 16 και τον κανονισμό αριθ. 52 (1). Οι αριθμοί έγκρισης δηλώνουν ότι, κατά την ημερομηνία που χορηγήθηκαν οι οικείες εγκρίσεις, ο κανονισμός αριθ. 16 περιελάμβανε τη σειρά τροποποιήσεων 04 και ο κανονισμός αριθ. 52 τη σειρά τροποποιήσεων 01.
 2.
 Διαμόρφωση του σήματος έγκρισης όσον αφορά τις ζώνες ασφαλείας (βλ. παράγραφο 5.3.5 του παρόντος κανονισμού)
 a = 8 mm τουλάχιστον
 Η ζώνη που φέρει το ανωτέρω σήμα έγκρισης είναι ζώνη τριών σημείων («A»), εφοδιασμένη με απορροφητή ενέργειας («e») και εγκεκριμένη στις Κάτω Χώρες (E4) με τον αριθμό 042439, εφόσον ο κανονισμός περιελάμβανε ήδη τη σειρά τροποποιήσεων 04 κατά τη στιγμή της έγκρισης.
 Η ζώνη που φέρει το ανωτέρω σήμα έγκρισης είναι ζώνη κάτω του υπογαστρίου («Β»), εφοδιασμένη με απορροφητή ενέργειας, τύπου 4, πολλαπλής ευαισθησίας (m) και εγκεκριμένη στις Κάτω Χώρες (E4) με τον αριθμό 042489, εφόσον ο κανονισμός περιελάμβανε ήδη τη σειρά τροποποιήσεων 04 κατά τη στιγμή της έγκρισης.
 Σημείωση:
 Ο αριθμός έγκρισης και το (τα) πρόσθετο(-α) σύμβολο(-α) πρέπει να τοποθετούνται πλησίον του κύκλου, πάνω ή κάτω, αριστερά ή δεξιά του γράμματος «E». Τα ψηφία του αριθμού έγκρισης πρέπει να βρίσκονται στην ίδια πλευρά του γράμματος «E» και να είναι διατεταγμένα κατά την ίδια διεύθυνση. Η θέση του (των) συμπληρωματικού(-ων) συμβόλου(-ων) πρέπει να είναι εκ διαμέτρου αντίθετη από τη θέση του σήματος έγκρισης. Η χρήση λατινικών αριθμών ως αριθμών έγκρισης πρέπει να αποφεύγεται ώστε να μην προκαλείται σύγχυση με άλλα σύμβολα.
 Η ζώνη που φέρει το ανωτέρω σήμα έγκρισης είναι ζώνη ειδικού τύπου («S»), εφοδιασμένη με απορροφητή ενέργειας («e») και εγκεκριμένη στις Κάτω Χώρες (E4) με τον αριθμό 0422439, εφόσον ο κανονισμός περιελάμβανε ήδη τη σειρά τροποποιήσεων 04 κατά τη στιγμή της έγκρισης.
 Η ζώνη που φέρει το ανωτέρω σήμα έγκρισης αποτελεί τμήμα ενός συστήματος συγκράτησης («Z»), είναι ζώνη


text:
ειδικού τύπου («S»), εφοδιασμένη με απορροφητή ενέργειας («e»). Έλαβε έγκριση στις Κάτω Χώρες (E4) με τον αριθμό 0424391, εφόσον ο κανονισμός περιελάμβανε ήδη τη σειρά τροποποιήσεων 04 κατά τη στιγμή της έγκρισης.
 a = 8 mm τουλάχιστον
 Η ζώνη που φέρει το ανωτέρω σήμα έγκρισης είναι ζώνη τριών σημείων («A») με συσπειρωτήρα πολλαπλής ευαισθησίας («m») τύπου 4N («r4N»), για την οποία χορηγήθηκε έγκριση τύπου στις Κάτω Χώρες («E4») με τον αριθμό 042439, εφόσον ο κανονισμός περιελάμβανε ήδη τη σειρά τροποποιήσεων 04 κατά τη στιγμή της έγκρισης. Η ζώνη αυτή δεν πρέπει να τοποθετηθεί σε οχήματα της κατηγορίας Μ1.
 Η ζώνη ασφαλείας που φέρει το ανωτέρω σήμα έγκρισης τύπου είναι ζώνη τριών σημείων («A») εφοδιασμένη με απορροφητή ενέργειας («e»), εγκεκριμένη επειδή πληροί τις ειδικές απαιτήσεις του σημείου 6.4.1.3.3 του παρόντος κανονισμού, και εφοδιασμένη με συσπειρωτήρα πολλαπλής ευαισθησίας («m») τύπου 4 («r4»), για την οποία έχει χορηγηθεί έγκριση τύπου στις Κάτω Χώρες («Ε4»), με τον αριθμό 042439. Τα δύο πρώτα ψηφία δηλώνουν ότι ο κανονισμός είχε ήδη ενσωματώσει τη σειρά τροποποιήσεων 04 κατά τη στιγμή της έγκρισης. Η εν λόγω ζώνη ασφαλείας πρέπει να τοποθετείται σε όχημα εφοδιασμένο με αερόσακο στην αντίστοιχη θέση καθημένου.
 (1) Το δεύτερο ψηφίο αναφέρεται μόνο ενδεικτικά.
 ΠΑΡAΡΤΗΜΑ 3
 ΔΙAΓΡΑΜΜΑ ΣΥΣΚΕΥΗΣ ΓΙΑ ΤΗ ΔΟΚΙΜΗ ΑΝΤΟΧΗΣ ΤΟΥ ΜΗΧΑΝΙΣΜΟΥ ΤΟΥ ΣΥΣΠΕΙΡΩΤΗΡΑ
 ΠΑΡAΡΤΗΜΑ 4
 ΔΙΑΓΡΑΜΜΑ ΣΥΣΚΕΥΗΣ ΓΙΑ ΤΗ ΔΟΚΙΜΗ ΑΣΦΑΛΙΣΗΣ ΤΩΝ ΣΥΣΠΕΙΡΩΤΗΡΩΝ ΚΑΤΕΠΕΙΓΟΥΣΑΣ ΑΣΦΑΛΙΣΗΣ
 Η κατωτέρω εικόνα παρουσιάζει μια συσκευή κατάλληλη για τις δοκιμές αυτές, η οποία αποτελείται από έναν κινητήρα που φέρει έκκεντρο, του οποίου το έλαστρο συνδέεται με νήματα σε μικρή άμαξα τοποθετημένη επί ολισθητήρων. Ο συνδυασμός της κατασκευής του έκκεντρου και της ταχύτητας του κινητήρα είναι τέτοιος ώστε να επιτυγχάνεται η απαιτούμενη επιτάχυνση με ρυθμό αύξησης που ορίζεται στο σημείο 7.6.2.2 του παρόντος κανονισμού και η διαδρομή πρέπει να είναι ανώτερη της μεγίστης επιτρεπόμενης μετατόπισης του ιμάντα πριν από την ασφάλιση.
 Επάνω στην άμαξα τοποθετείται υποστήριγμα που μπορεί να περιστρέφεται κατά τρόπο που να επιτρέπει στο συσπειρωτήρα να τοποθετείται σε διάφορες θέσεις ως προς τη διεύθυνση μετατόπισης της άμαξας.
 Κατά τις δοκιμές ευαισθησίας των συσπειρωτήρων στις μετατοπίσεις του ιμάντα, ο συσπειρωτήρας τοποθετείται επάνω σε κατάλληλο σταθερό υποστήριγμα και ο ιμάντας συνδέεται στην άμαξα.
 Κατά τη διενέργεια των ανωτέρω δοκιμών, τυχόν υποστηρίγματα ή άλλα στοιχεία που παρέχονται από τον κατασκευαστή ή τον εξουσιοδοτημένο αντιπρόσωπό του πρέπει να ενσωματώνονται στην εγκατάσταση δοκιμής για να προσομοιώνεται όσο το δυνατόν πιστότερα η επιδιωκόμενη τοποθέτηση εντός του οχήματος.
 Τυχόν υποστηρίγματα ή άλλα στοιχεία που ενδέχεται να απαιτηθούν για να προσομοιωθεί η επιδιωκόμενη τοποθέτηση εντός του οχήματος πρέπει να παρέχονται από τον κατασκευαστή ή τον εξουσιοδοτημένο αντιπρόσωπό του.
 ΠΑΡΑΡΤΗΜΑ 5
 ΔΙΑΓΡΑΜΜΑ ΣΥΣΚΕΥΗΣ ΓΙΑ ΤΗ ΔΟΚΙΜΗ ΑΝΤΟΧΗΣ ΣΤΗ ΣΚΟΝΗ
 (οι διαστάσεις εκφράζονται σε χιλιοστά)
 ΠΑΡΑΡΤΗΜΑ 6
 ΠΕΡΙΓΡΑΦΗ ΤΗΣ AΜΑΞΑΣ, ΤΟΥ ΚΑΘIΣΜΑΤΟΣ, ΤΩΝ ΑΓΚΥΡΩΣΕΩΝ ΚΑΙ ΤΗΣ ΔΙΑΤΑΞΗΣ ΣΤΆΣΗΣ
 1. ΑΜΑΞΑ
 Αν πρόκειται για δοκιμές ζωνών ασφαλείας, η μάζα της άμαξας που φέρει μόνο το κάθισμα είναι 400 ± 20 kg. Αν πρόκειται για δοκιμές συστημάτων συγκράτησης, η μάζα της άμαξας με τη δομή του προσδεδεμένου οχήματος είναι 800 kg. Ωστόσο, εάν είναι απαραίτητο, η συνολική μάζα


text:
της άμαξας και της δομής του οχήματος αυξάνεται κατά 200 kg. Σε καμία περίπτωση η συνολική μάζα δεν πρέπει να διαφέρει από την ονομαστική τιμή πλέον των ± 40 kg.
 2. ΚΑΘΙΣΜΑ
 Το κάθισμα είναι άκαμπτης κατασκευής και παρουσιάζει λεία επιφάνεια, εκτός από τις δοκιμές συστημάτων συγκράτησης. Οι ενδείξεις του σχήματος 1 του παρόντος παραρτήματος τηρούνται εφόσον εξασφαλισθεί ότι κανένα μεταλλικό τμήμα δεν δύναται να έρθει σε επαφή με τη ζώνη.
 3. ΑΓΚΥΡΩΣΕΙΣ
 3.1.
 Στην περίπτωση ζώνης εφοδιασμένης με μηχανισμό ρύθμισης του ύψους, όπως ορίζεται στο σημείο 29.6 του παρόντος κανονισμού, ο εν λόγω μηχανισμός πρέπει να ασφαλίζεται είτε σε κάποιο στερεό πλαίσιο, είτε σε κάποιο τμήμα του οχήματος στο οποίο τοποθετείται κανονικά και το οποίο πρέπει να εγκαθίσταται με ασφάλεια στην άμαξα δοκιμής.
 3.2.
 Οι αγκυρώσεις τοποθετούνται σύμφωνα με τις ενδείξεις του σχήματος 1. Τα σημεία που αντιστοιχούν στη διάταξη των αγκυρώσεων δείχνουν τη θέση στερέωσης των άκρων της ζώνης πάνω στην άμαξα ή, ενδεχομένως, πάνω στο μορφοτροπέα φορτίου. Οι αγκυρώσεις που χρησιμοποιούνται κανονικά είναι τα σημεία Α, Β και Κ όταν το μήκος μεταξύ του άνω άκρου της πόρπης και της οπής για τη στερέωση του υποστηρίγματος του ιμάντα δεν υπερβαίνει τα 250 mm. Διαφορετικά, χρησιμοποιούνται τα σημεία Α1 και Β1. Η ανοχή στη θέση των σημείων αγκύρωσης είναι τέτοια ώστε κάθε σημείο αγκύρωσης τοποθετείται σε απόσταση 50 mm κατ’ ανώτατο όριο από τα αντίστοιχα σημεία Α, Β και Κ που φαίνονται στο σχήμα 1 ή, ανάλογα με την περίπτωση, τα σημεία Α1, Β1 και Κ.
 3.3.
 Η δομή που φέρει τις αγκυρώσεις είναι άκαμπτη. Η άνω αγκύρωση δεν πρέπει να μετατοπίζεται περισσότερο από 0,2 mm στη διαμήκη διεύθυνση, εάν εφαρμόζεται φορτίο 98 daN στην αγκύρωση κατά τη διεύθυνση αυτή. Η άμαξα πρέπει να είναι κατασκευασμένη κατά τρόπο ώστε να μην παράγεται καμία μόνιμη παραμόρφωση στα τμήματα που φέρουν τις αγκυρώσεις κατά τη διάρκεια της δοκιμής.
 3.4.
 Εάν απαιτείται τέταρτη αγκύρωση για τη στερέωση του συσπειρωτήρα, η αγκύρωση αυτή πρέπει:
 —
 να κείται σε κατακόρυφο διάμηκες επίπεδο που διέρχεται από το σημείο Κ,
 —
 να επιτρέπει την κλίση του συσπειρωτήρα κατά τη γωνία που ορίζεται από τον κατασκευαστή,
 —
 να κείται στο τόξο κύκλου με ακτίνα ΚΒ1 = 790 mm, εάν το μήκος του ιμάντα μεταξύ του άνω οδηγού του ιμάντα και της εξόδου του συσπειρωτήρα δεν είναι μικρότερο από 540 mm ή, σε όλες τις άλλες περιπτώσεις, στο τόξο κύκλου με κέντρο το σημείο Κ και ακτίνα 350 mm.
 4. ΔΙΑΤΑΞΗ ΣΤΑΣΗΣ
 4.1.
 Η συσκευή αποτελείται από δύο ίδιους απορροφητές παράλληλα τοποθετημένους, με εξαίρεση την περίπτωση περιορισμένων συστημάτων όπου τέσσερις απορροφητές χρησιμοποιούνται για μάζα ονομαστικής τιμής 800 kg. Εάν είναι απαραίτητο, ένας επιπλέον απορροφητής θα χρησιμοποιείται για κάθε αύξηση της ονομαστικής τιμής κατά 200 kg. Κάθε απορροφητής αποτελείται από:
 —
 ένα περικάλυμμα σχηματιζόμενο από χαλύβδινο σωλήνα,
 —
 ένα σωλήνα πολυουραιθανίου που απορροφά την ενέργεια,
 —
 ένα λειασμένο χαλύβδινο τμήμα σχήματος ελιάς που εισχωρεί στον απορροφητή και
 —
 μία ράβδο και μία πλάκα κρούσης.
 4.2.
 Οι διαστάσεις των διαφόρων τμημάτων του απορροφητή αυτού παρουσιάζονται στα διαγράμματα που αναπαράγονται


text:
στα σχήματα 2, 3 και 4.
 4.3.
 Τα χαρακτηριστικά του απορροφητικού υλικού καθορίζονται στον πίνακα 1 του παρόντος παραρτήματος. Αμέσως πριν από κάθε δοκιμή, οι σωλήνες πρέπει να τοποθετούνται τουλάχιστον 12 ώρες σε θερμοκρασία μεταξύ 15 και 25 oC χωρίς να χρησιμοποιηθούν. Κατά τη διάρκεια της δυναμικής δοκιμής των ζωνών ασφαλείας ή των συστημάτων συγκράτησης, η διάταξη στάσης πρέπει να είναι στην ίδια θερμοκρασία με εκείνη που επικρατούσε κατά τη δοκιμή βαθμονόμησης, με ανοχή ± 2 oC. Οι απαιτήσεις που πρέπει να πληρούνται από τη διάταξη στάσης ορίζονται στο παράρτημα 8 του παρόντος κανονισμού. Γίνεται δεκτός κάθε άλλος μηχανισμός που παράγει ισοδύναμα αποτελέσματα.
 Πίνακας 1
 Χαρακτηριστικά του απορροφητικού υλικού
 (Μέθοδος ASTM D 735, εκτός αντίθετης ένδειξης)
 Σκληρότητα Shore A:
 95 ± 2 σε θερμοκρασία 20 ± 5 oC
 Αντοχή στη θραύση:
 Ro > 343 daN/cm2
 Ελάχιστη επιμήκυνση:
 Ao > 400 %
 Δομοστοιχείο σε 100 % επιμήκυνση:
 > 108 daN/cm2
 Δομοστοιχείο σε 300 % επιμήκυνση:
 > 235 daN/cm2
 Ευθραυστότητα στο ψύχος (μέθοδος ASTM D 736):
 5 ώρες σε - 55 oC
 Συμπίεση set (μέθοδος B):
 22 ώρες σε 70 oC < 45 %
 Πυκνότητα σε 25 oC:
 Μεταξύ 1,05 και 1,10
 Γήρανση στον αέρα (μέθοδος ASTM D 573)
 70 ώρες σε 100 oC
 —
 Σκληρότητα Shore A: μέγιστη μεταβολή ± 3
 —
 Αντοχή στη θραύση: ελάττωση < 10 % του Ro
 —
 Επιμήκυνση: ελάττωση < 10 % του Ao
 —
 Μάζα: ελάττωση < 1 %
 Εμβάπτιση εντός ελαίου (μέθοδος ASTM αριθ. 1 Oil):
 70 ώρες σε 100 oC
 —
 Σκληρότητα Shore A: μέγιστη μεταβολή + 4
 —
 Αντοχή στη θραύση: ελάττωση < 15 % του Ro
 —
 Επιμήκυνση: ελάττωση < 10 % του Ao
 —
 Όγκος: διόγκωση < 5 %
 Εμβάπτιση εντός ελαίου (μέθοδος ASTM αριθ. 3 Oil):
 70 ώρες σε 100 oC
 —
 Αντοχή στη θραύση: ελάττωση < 15 % του Ro
 —
 Επιμήκυνση: ελάττωση < 15 % του Ao
 —
 Όγκος: διόγκωση < 20 %
 Εμβάπτιση σε αποσταγμένο νερό:
 1 εβδομάδα σε 70 oC
 —
 Αντοχή στη θραύση: ελάττωση < 35 % του Ro
 —
 Επιμήκυνση: αύξηση < 20 % του Ao.
 Σχήμα 1
 Άμαξα, κάθισμα, αγκύρωση
 Σχήμα 2
 Διάταξη στάσης
 Σχήμα 3
 Διάταξη στάσης
 (Σωλήνας από πολυουραιθάνιο) (Συναρμολογημένος)
 Τελείωμα επιφάνειας του οδηγού κυλίνδρου
 Ανοχή στις παρεμβολές ±0,2
 Όλες οι διαστάσεις εκφράζονται σε mm.
 Σχήμα 4
 Διάταξη στάσης
 (Τμήμα σχήματος ελιάς)
 Τελείωμα επιφάνειας
 Ανοχή στις παρεμβολές ±0,1
 ΠΑΡΑΡΤΗΜΑ 7
 ΠΕΡΙΓΡΑΦΗ ΤΟΥ ΑΝΔΡΕΙΚΕΛΟΥ
 1. ΠΡΟΔΙΑΓΡΑΦΕΣ ΤΟΥ ΑΝΔΡΕΙΚΕΛΟΥ
 1.1. Γενικά
 Τα κύρια χαρακτηριστικά του ανδρείκελου εμφανίζονται στα ακόλουθα σχήματα και πίνακες:
 Εικόνα 1
 Πλευρική όψη κεφαλής, λαιμού και κορμού
 Εικόνα 2
 Εμπρόσθια όψη κεφαλής, λαιμού και κορμού
 Εικόνα 3
 Πλευρική όψη ισχίου, μηρού και κνήμης
 Εικόνα 4
 Εμπρόσθια όψη ισχίου, μηρού και κνήμης
 Εικόνα 5
 Κύριες διαστάσεις
 Εικόνα 6
 Ανδρείκελο σε καθήμενη θέση, όπου εμφανίζονται τα εξής:
 η θέση του κέντρου βάρους,
 η θέση των σημείων στα οποία μετράται η μετατόπιση και
 το ύψος του ώμου
 Πίνακας 1
 Κωδικοί, ονόματα, υλικά και κύριες διαστάσεις των συστατικών στοιχείων του ανδρείκελου, και
 Πίνακας 2
 Μάζα της κεφαλής, του λαιμού, του κορμού, των μηρών


text:
και της κνήμης.
 1.2. Περιγραφή του ανδρείκελου
 1.2.1. Δομή της κνήμης (βλ. σχήματα 3 και 4)
 Η δομή της κνήμης αποτελείται από τρία συστατικά στοιχεία:
 —
 την πλάκα του πέλματος (30),
 —
 τον καθαυτό σωλήνα της κνήμης (29) και
 —
 το σωλήνα του γόνατος (26).
 Ο σωλήνας του γόνατος φέρει δύο ακμές που περιορίζουν την κίνηση της κνήμης ως προς το μηρό.
 Η κνήμη μπορεί να στρέφεται προς τα πίσω κατά 120o από την όρθια θέση.
 1.2.2. Δομή του μηρού (βλ. σχήματα 3 και 4)
 Η δομή του μηρού αποτελείται από τρία συστατικά στοιχεία:
 —
 το σωλήνα του γόνατος (22),
 —
 τη ράβδο του μηρού (21) και
 —
 το σωλήνα του ισχίου (20).
 Η κίνηση του γόνατος περιορίζεται από δύο αυλακώσεις στο σωλήνα του γόνατος (22), οι οποίες συνδέονται με τις προεξοχές της κνήμης.
 1.2.3. Δομή του κορμού (βλ. σχήματα 1 και 2)
 Η δομή του κορμού αποτελείται από:
 —
 το σωλήνα του ισχίου (2),
 —
 μια αλυσίδα με κυλίνδρους (4),
 —
 τις πλευρές (6) και (7),
 —
 το στέρνο (8) και
 —
 τη στερέωση της αλυσίδας [(3) και εν μέρει (7) και (8)].
 1.2.4. Λαιμός (βλ. σχήματα 1 και 2)
 Ο λαιμός σχηματίζεται από επτά δίσκους πολυουραιθανίου (9). Ο βαθμός ακαμψίας του λαιμού μπορεί να ρυθμίζεται μέσω του στοιχείου τάσης της αλυσίδας.
 1.2.5. Κεφαλή (βλ. σχήματα 1 και 2)
 Η ίδια η κεφαλή (15) είναι κενή. Το πολυουραιθάνιο ενισχύεται με χαλύβδινο έλασμα (17). Το στοιχείο τάσης της αλυσίδας που επιτρέπει τη ρύθμιση του λαιμού αποτελείται από όγκο πολυαμιδίου (10), σωλήνα απομάκρυνσης (11) και στοιχεία τάσης [(12) και (13)]. Η κεφαλή μπορεί να στρέφεται στην άρθρωση άτλαντα-άξονα, που περιλαμβάνει το σύνολο των στοιχείων ρύθμισης [(14) και (18)], το σωλήνα απομάκρυνσης (16) και τον όγκο πολυαμιδίου (10).
 1.2.6. Άρθρωση του γόνατος (βλ. σχήμα 4)
 Η κνήμη και οι μηροί συνδέονται με σωλήνα (27) και με στοιχείο τάσης (28).
 1.2.7. Άρθρωση του ισχίου (βλ. σχήμα 4)
 Οι μηροί και ο κορμός συνδέονται με σωλήνα (23), πλάκες τριβής (24) και το σύνολο των στοιχείων τάσης (25).
 1.2.8. Πολυουραιθάνιο
 Τύπος
 :
 ένωση PU 123 CH
 Σκληρότητα
 :
 50-60 Shore A
 1.2.9. Επικαλύψεις
 Το ανδρείκελο φέρει ειδικές επικαλύψεις (βλ. πίνακα 1).
 2. ΔΙΟΡΘΩΤΙΚΕΣ ΔΙΑΤΑΞΕΙΣ
 2.1. Γενικά
 Για να βαθμονομηθούν οι διαστάσεις του ανδρείκελου ανάλογα με ορισμένες τιμές και τη συνολική μάζα του, η κατανομή της μάζας αυτής ρυθμίζεται με τη χρήση έξι χαλύβδινων διορθωτικών μαζών, 1 kg η καθεμία, οι οποίες μπορούν να τοποθετηθούν στην άρθρωση του ισχίου. Έξι μάζες από πολυουραιθάνιο, 1 kg η καθεμία, μπορούν να τοποθετηθούν στην πλάτη του κορμού.
 3. ΕΠΙΣΤΡΩΜΑ
 Μεταξύ του θώρακα του ανδρείκελου και της επικάλυψης πρέπει να στερεώνεται επίστρωμα. Το επίστρωμα αυτό πρέπει να είναι από αφρώδες πολυουραιθάνιο που να πληροί τις ακόλουθες προδιαγραφές:
 —
 Σκληρότητα:
 7-10 Shore A
 —
 Πάχος:
 25 mm ± 5
 Πρέπει να είναι δυνατή η αντικατάστασή του.
 4. ΡΥΘΜΙΣΗ ΤΩΝ ΑΡΘΡΩΣΕΩΝ
 4.1. Γενικά
 Για να επιτυγχάνονται αναπαραγώγιμα αποτελέσματα, είναι απαραίτητο να ορίζονται και να ελέγχονται οι τριβές σε κάθε άρθρωση.
 4.2. Άρθρωση γόνατος
 Ρυθμίζεται η άρθρωση του γόνατος.
 Ο μηρός και η


text:
κνήμη τοποθετούνται σε κατακόρυφη θέση.
 Η κνήμη στρέφεται κατά 30o.
 Το στοιχείο τάσης χαλαρώνεται βαθμιαία έως ότου η κνήμη αρχίσει να πέφτει υπό την επίδραση του βάρους της.
 Το στοιχείο τάσης σταθεροποιείται σε αυτή τη θέση.
 4.3. Άρθρωση ισχίου
 Ρυθμίζεται η άρθρωση του ισχίου.
 Ο μηρός τοποθετείται σε οριζόντια θέση και ο κορμός σε κατακόρυφη θέση.
 Ο κορμός στρέφεται προς τα εμπρός έως ότου σχηματίσει γωνία 60o με το μηρό.
 Το στοιχείο τάσης χαλαρώνεται βαθμιαία έως ότου ο κορμός αρχίσει να πέφτει υπό την επίδραση του βάρους του.
 Το στοιχείο τάσης σταθεροποιείται σε αυτή τη θέση.
 4.4. Άρθρωση άτλαντα-άξονα
 Η άρθρωση άτλαντα-άξονα πρέπει να ρυθμιστεί κατά τέτοιο τρόπο ώστε, σε περίπτωση επιπόνησης προς τα εμπρός ή προς τα πίσω, να αντέχει μόλις το βάρος της.
 4.5. Λαιμός
 Ο λαιμός ρυθμίζεται μέσω του στοιχείου τάσης της αλυσίδας (13). Όταν ο λαιμός έχει ρυθμιστεί, το ανώτατο άκρο του στοιχείου τάσης μετατοπίζεται κατά 4-6 cm όταν υπόκειται σε οριζόντια φόρτιση 10 daN.
 Πίνακας 1
 Αριθ. αναφοράς
 Όνομα
 Υλικό
 Διαστάσεις
 1
 Υλικό σώματος
 Πολυουραιθάνιο
 —
 2
 Σωλήνας ισχίου
 Χάλυβας
 76 × 70 × 100 mm
 3
 Στερεώσεις αλυσίδας
 Χάλυβας
 25 × 10 × 70 mm
 4
 Αλυσίδα με κυλίνδρους
 Χάλυβας
 3/4
 5
 Έλασμα του ώμου
 Πολυουραιθάνιο
 —
 6
 Ελάσματα σε ρόλους
 Χάλυβας
 30 × 30 ×3 × 250 mm
 7
 Πλευρές
 Διάτρητο χαλύβδινο έλασμα
 400 × 85 × 1,5 mm
 8
 Στέρνο
 Διάτρητο χαλύβδινο έλασμα
 250 × 90 × 1,5 mm
 9
 Δίσκοι (έξι)
 Πολυουραιθάνιο
 ø 90 × 20 mm
 ø 80 × 20 mm
 ø 75 × 20 mm
 ø 70 × 20 mm
 ø 65 × 20 mm
 ø 60 × 20 mm
 10
 Όγκος
 Πολυαμίδιο
 60 × 60 × 25 mm
 11
 Σωλήνας απομάκρυνσης
 Χάλυβας
 40 × 40 × 2 × 50 mm
 12
 Κοχλίας του στοιχείου τάσης
 Χάλυβας
 M16 × 90 mm
 13
 Περικόχλιο του στοιχείου τάσης
 Χάλυβας
 M16
 14
 Στοιχείο τάσης της άρθρωσης άτλαντα-άξονα
 Χάλυβας
 ø 12 × 130 mm (M12)
 15
 Κεφαλή
 Πολυουραιθάνιο
 —
 16
 Σωλήνας απομάκρυνσης
 Χάλυβας
 ø 18 × 13 × 17 mm
 17
 Έλασμα ενίσχυσης
 Χάλυβας
 30 × 3 × 500 mm
 18
 Περικόχλιο του στοιχείου τάσης
 Χάλυβας
 M12 mm
 19
 Μηροί
 Πολυουραιθάνιο
 —
 20
 Σωλήνας ισχίου
 Χάλυβας
 76 × 70 × 80 mm
 21
 Ταινία μηρού
 Χάλυβας
 30 × 30 × 440 mm
 22
 Σωλήνας γόνατος
 Χάλυβας
 52 × 46 × 40 mm
 23
 Σωλήνας σύνδεσης με το ισχίο
 Χάλυβας
 70 × 64 × 250 mm
 24
 Ελάσματα τριβής (τέσσερα)
 Χάλυβας
 160 × 75 × 1 mm
 25
 Σύνολο στοιχείων τάσης
 Χάλυβας
 M12 × 320 mm +
 Ελάσματα και περικόχλια
 26
 Σωλήνας γόνατος
 Χάλυβας
 52 × 46 × 160
 27
 Σωλήνας σύνδεσης με το γόνατο
 Χάλυβας
 44 × 39 × 190 mm
 28
 Έλασμα στοιχείου τάσης
 Χάλυβας
 ø 70 × 4 mm
 29
 Σωλήνας κνήμης
 Χάλυβας
 50 × 50 × 2 × 460 mm
 30
 Έλασμα πέλματος
 Χάλυβας
 100 × 170 × 3 mm
 31
 Διορθωτική μάζα κορμού (έξι)
 Πολυουραιθάνιο
 Κάθε μάζα 1 kg
 32
 Επίστρωμα
 αφρώδες πολυστυρένιο
 350 × 250 × 25 mm


text:
33
 Επικαλύψεις
 Βαμβάκι και ταινίες πολυαμιδίου
 —
 34
 Διορθωτική μάζα ισχίου (έξι)
 Χάλυβας
 Κάθε μάζα 1 kg
 Πίνακας 2
 Συστατικά στοιχεία του ανδρείκελου
 Μάζα σε kg
 Κεφαλή και λαιμός
 4,6±0,3
 Κορμός και βραχίονες
 40,3±1,0
 Μηροί
 16,2±0,5
 Κνήμη και πόδια
 9,0±0,5
 Συνολική μάζα συμπεριλαμβανομένων των διορθωτικών βαρών
 75,5±1,0
 Σχήμα 1
 Σχήμα 2
 Σχήμα 3
 Σχήμα 4
 Σχήμα 5
 Σχήμα 6
 Όλες οι διαστάσεις εκφράζονται σε mm.
 G
 =
 κέντρο βάρους
 T
 =
 σημείο αναφοράς κορμού (όπισθεν του άξονα του ανδρείκελου)
 P
 =
 σημείο αναφοράς της λεκάνης (όπισθεν του άξονα του ανδρείκελου)
 Η μέτρηση της μετατόπισης στο σημείο P δεν πρέπει να περιλαμβάνει περιστροφικά στοιχεία γύρω από τον άξονα του ισχίου και γύρω από κατακόρυφο άξονα.
 ΠΑΡΑΡΤΗΜΑ 8
 ΠΕΡΙΓΡΑΦΗ ΤΗΣ ΚΑΜΠΥΛΗΣ ΕΠΙΒΡΑΔΥΝΣΗΣ ΤΗΣ ΑΜΑΞΑΣ ΣΕ ΣΥΝΑΡΤΗΣΗ ΤΟΥ ΧΡOΝΟΥ
 (Καμπύλη για τη δοκιμή των διατάξεων στάσης)
 Η καμπύλη επιβράδυνσης της άμαξας, που είναι ερματισμένη με αδρανή μάζα ώστε να επιτυγχάνεται συνολική μάζα 455 ± 20 kg, αν πρόκειται για δοκιμές των ζωνών ασφαλείας, και 910 ± 40 kg, αν πρόκειται για δοκιμές των συστημάτων συγκράτησης, όταν η ονομαστική μάζα της άμαξας και της δομής του οχήματος είναι 800 kg, πρέπει να βρίσκεται εντός του ανωτέρω γραμμοσκιασμένου τμήματος. Αν είναι απαραίτητο, η ονομαστική μάζα της άμαξας και της δομής του προσδεδεμένου οχήματος μπορεί να αυξηθεί κατά 200 kg με την προσθήκη συμπληρωματικής αδρανούς μάζας 28 kg. Σε καμία περίπτωση η συνολική μάζα της άμαξας και της δομής του οχήματος και οι αδρανείς μάζες δεν πρέπει να διαφέρει από την ονομαστική αξία για τις δοκιμές βαθμονόμησης κατά περισσότερα από ± 40 kg. Κατά τη βαθμονόμηση της διάταξης στάσης, η ταχύτητα της άμαξας πρέπει να είναι 50 ± 1 km/h και η απόσταση στάσης πρέπει να είναι 40 + 2 cm. Σε αμφότερες τις ανωτέρω περιπτώσεις, οι διαδικασίες βαθμονόμησης και μέτρησης πρέπει να ανταποκρίνονται σε αυτές που ορίζονται στο διεθνές πρότυπο ISO 6487:1980. Ο εξοπλισμός μέτρησης πρέπει να ανταποκρίνεται στις προδιαγραφές ενός διαύλου δεδομένων με κατηγορία συχνότητας διαύλου (CFC) 60.
 ΠΑΡAΡΤΗΜΑ 9
 ΟΔΗΓΙΕΣ
 Κάθε ζώνη ασφαλείας πρέπει να συνοδεύεται από οδηγίες που να αφορούν τα ακόλουθα σημεία, συντεταγμένες στη γλώσσα ή τις γλώσσες του κράτους μέλους στο οποίο πρόκειται να τεθεί προς πώληση:
 1.
 Οδηγίες εγκατάστασης (δεν απαιτούνται, αν οι ζώνες ασφαλείας τοποθετούνται από τον κατασκευαστή του οχήματος) που καθορίζουν τους κατάλληλους για το σύνολο τύπους οχήματος και την ορθή μέθοδο στερέωσης του συνόλου στο όχημα, με προειδοποίηση να αποφεύγεται η φθορά των ιμάντων.
 2.
 Οδηγίες χρήσης (μπορεί να περιλαμβάνονται στο εγχειρίδιο οδηγιών του οχήματος, αν οι ζώνες ασφαλείας τοποθετούνται από τον κατασκευαστή του οχήματος) που καθορίζουν τις οδηγίες με τις οποίες εξασφαλίζεται ότι ο χρήστης θα αποκομίζει το μέγιστο όφελος από τη ζώνη ασφαλείας. Στις οδηγίες αυτές επισημαίνονται τα εξής:
 α)
 η σημασία της χρήσης της ζώνης ασφαλείας σε όλες τις διαδρομές·
 β)
 ο ορθός τρόπος χρήσης της ζώνης, και ιδίως:
 —
 η προβλεπόμενη θέση της πόρπης,
 —
 η προτίμηση να χρησιμοποιούνται οι ζώνες σφιχτά,
 —
 η ορθή θέση των ιμάντων και η ανάγκη να αποφεύγεται η συστροφή τους,
 —
 η σημασία της χρήσης κάθε


text:
ζώνης από ένα μόνο άτομο, και ιδίως η μη χρήση ζώνης σε παιδί καθήμενο στα γόνατα επιβάτη·
 γ)
 ο τρόπος χρήσης της ζώνης·
 δ)
 ο τρόπος χρήσης του ρυθμιστή·
 ε)
 ο τρόπος χρήσης τυχόν συσπειρωτήρων που ενδέχεται να είναι ενσωματωμένοι στο σύνολο και η μέθοδος που επιτρέπει να ελεγχθεί ότι έχουν ασφαλισθεί·
 στ)
 οι συνιστώμενες μέθοδοι για τον καθαρισμό της ζώνης και την επανασύνδεσή της μετά τον καθαρισμό όπου κρίνεται απαραίτητο·
 ζ)
 η ανάγκη αντικατάστασης της ζώνης ασφαλείας μετά τη χρήση της σε σοβαρό ατύχημα, όταν εμφανίζει σημάδια σημαντικού ξεφτίσματος ή τομής, όταν, σε περίπτωση που είναι εξοπλισμένη με οπτική ένδειξη υπέρβαρου, επισημαίνεται η ακαταλληλότητα της ζώνης για περαιτέρω χρήση ή, τέλος, όταν, σε περίπτωση που η ζώνη ασφαλείας είναι εξοπλισμένη με διάταξη προφόρτισης, η διάταξη αυτή έχει ενεργοποιηθεί·
 η)
 το γεγονός ότι η ζώνη δεν πρέπει με κανένα τρόπο να παραμορφώνεται ή να μεταβάλλεται, εφόσον τέτοιες αλλαγές μπορούν να την καταστήσουν αναποτελεσματική, και ιδίως, εάν η κατασκευή επιτρέπει στα τμήματα που τη συνθέτουν να αποσυνδέονται μεταξύ τους, πρέπει να δίδονται οδηγίες που να εξασφαλίζουν την ορθή επανασύνδεσή τους·
 θ)
 το γεγονός ότι η ζώνη έχει σχεδιαστεί για να χρησιμοποιείται από επιβάτες σωματικής διάπλασης ενήλικα·
 ι)
 τον τρόπο επανατύλιξης της ζώνης όταν δεν χρησιμοποιείται.
 3.
 Για τις ζώνες ασφαλείας με συσπειρωτήρα τύπου 4Ν, στις οδηγίες εγκατάστασης και στην τυχόν συσκευασία τους πρέπει να αναφέρεται ότι οι ζώνες δεν είναι κατάλληλες για τοποθέτηση σε μηχανοκίνητα οχήματα που χρησιμοποιούνται για τη μεταφορά επιβατών και έχουν έως 9 καθίσματα, συμπεριλαμβανομένου του καθίσματος του οδηγού.
 4.
 Ο κατασκευαστής/αιτών πρέπει να παρέχει τις απαιτήσεις εγκατάστασης για τον καταναλωτή για όλα τα οχήματα όπου δύναται να χρησιμοποιηθεί ο σταυροειδής ιμάντας. Ο κατασκευαστής της ζώνης τύπου σαγής πρέπει να ορίζει τη συναρμολόγηση των συμπληρωματικών στοιχείων ενίσχυσης για τις αγκυρώσεις των σταυροειδών ιμάντων και την τοποθέτησή τους σε όλα τα οχήματα όπου προβλέπεται αυτή η δυνατότητα.
 ΠΑΡΑΡΤΗΜΑ 10
 ΔΟΚΙΜΗ ΑΝΟΙΓΜΑΤΟΣ ΚΑΙ ΚΛΕΙΣΙΜΑΤΟΣ ΤΗΣ ΠΟΡΠΗΣ
 ΠΑΡΑΡΤΗΜΑ 11
 ΔΟΚΙΜΗ ΦΘΟΡΑΣ ΜΕ ΤΡΙΒΗ ΚΑΙ ΜΙΚΡΟΟΛΙΣΘΗΣΗΣ
 Σχήμα 1
 Διαδικασία τύπου 1
 Παραδείγματα διατάξεων δοκιμών που αντιστοιχούν στον τύπο του μηχανισμού ρύθμισης
 Παράδειγμα α
 Παράδειγμα β
 Σχήμα 2
 Διαδικασία τύπου 2
 Σχήμα 3
 Διαδικασία τύπου 3 και δοκιμή μικροολίσθησης
 Συνολική διαδρομή: 300 ± 20 mm
 Το φορτίο 5 daN επί της διάταξης δοκιμής πρέπει να οδηγείται κατακόρυφα κατά τέτοιο τρόπο ώστε να αποφεύγεται η αιώρηση του φορτίου και η συστροφή του ιμάντα.
 Η διάταξη σύνδεσης πρέπει να στερεώνεται στο φορτίο 5 daN με τον ίδιο τρόπο όπως σε όχημα.
 ΠΑΡAΡΤΗΜΑ 12
 ΔΟΚΙΜΗ ΔΙAΒΡΩΣΗΣ
 1. ΣΥΣΚΕΥΗ ΔΟΚΙΜΗΣ
 1.1.
 Η συσκευή αποτελείται από θάλαμο ψεκασμού, δεξαμενή για το διάλυμα άλατος, τροφοδοσία πεπιεσμένου αέρα κατάλληλα προετοιμασμένου, ένα ή περισσότερα ακροφύσια ψεκασμού, υποστηρίγματα δειγμάτων, μηχανισμό θέρμανσης του θαλάμου και τα απαραίτητα μέσα ελέγχου. Οι διαστάσεις και οι λεπτομέρειες κατασκευής της συσκευής εναπόκεινται στη διακριτική ευχέρεια του κατασκευαστή, με την προϋπόθεση ότι πληρούνται οι συνθήκες δοκιμής.
 1.2.
 Προέχει να εξασφαλισθεί ότι οι σταγόνες διαλύματος που συσσωρεύονται στην οροφή ή στο κάλυμμα του θαλάμου δεν πέφτουν στα δείγματα δοκιμής.
 1.3.
 Οι σταγόνες διαλύματος που πέφτουν από τα δείγματα δοκιμής


text:
δεν πρέπει να επιστρέφουν στη δεξαμενή για εκ νέου ψεκασμό.
 1.4.
 Η συσκευή δεν πρέπει να κατασκευάζεται από υλικά που επηρεάζουν τη διαβρωτική ικανότητα του νέφους σταγονιδίων.
 2. ΘΕΣΗ ΤΩΝ ΔΕΙΓΜAΤΩΝ ΔΟΚΙΜΗΣ ΣΤΟ ΘAΛΑΜΟ ΨΕΚΑΣΜΟY
 2.1.
 Τα δείγματα, εξαιρουμένων των συσπειρωτήρων, πρέπει να στηρίζονται ή να αιωρούνται με κλίση μεταξύ 15o και 30o από την κατακόρυφο και κατά προτίμηση παράλληλα προς την κύρια διεύθυνση της οριζόντιας ροής του νέφους σταγονιδίων στο θάλαμο, βάσει της κυρίως επιφάνειας που υπόκειται στη δοκιμή.
 2.2.
 Οι συσπειρωτήρες πρέπει να στηρίζονται ή να αιωρούνται κατά τέτοιο τρόπο ώστε οι άξονες των προοριζόμενων για την επανατύλιξη των ιμάντων τυμπάνων να είναι κάθετοι προς την κύρια διεύθυνση της οριζόντιας ροής του νέφους σταγονιδίων στο θάλαμο. Το άνοιγμα του συσπειρωτήρα που προορίζεται για τη δίοδο του ιμάντα πρέπει επίσης να βρίσκεται έναντι αυτής της κύριας διεύθυνσης.
 2.3.
 Κάθε δείγμα πρέπει να τοποθετείται κατά τέτοιο τρόπο ώστε το νέφος σταγονιδίων να δύναται να εναποτίθεται ελεύθερα σε όλα τα δείγματα.
 2.4.
 Κάθε δείγμα πρέπει να τοποθετείται κατά τρόπο ώστε να εμποδίζεται η στάλαξη του διαλύματος άλατος από το ένα δείγμα στο άλλο.
 3. ΔΙAΛΥΜΑ AΛΑΤΟΣ
 3.1.
 Το διάλυμα άλατος πρέπει να παρασκευάζεται με τη διάλυση 5 ± 1 μέρη ανά μάζα χλωριούχου νατρίου σε 95 μέρη αποσταγμένου νερού. Το άλας αυτό πρέπει να είναι χλωριούχο νάτριο ουσιωδώς απαλλαγμένο από νικέλιο και χαλκό και να μην περιέχει ιωδιούχο νάτριο σε ξηρά κατάσταση άνω του 0,1 % και συνολικές προσμείξεις άνω του 0,3 %.
 3.2.
 Το διάλυμα πρέπει να είναι τέτοιο ώστε όταν ψεκάζεται στους 35 oC, το pH του συλλεγόμενου διαλύματος να κυμαίνεται μεταξύ 6,5 και 7,2.
 4. ΠΑΡΟΧΗ ΑEΡΑ
 Ο πεπιεσμένος αέρας που τροφοδοτείται στο (στα) ακροφύσιο(-α) για τον ψεκασμό του διαλύματος άλατος πρέπει να είναι απαλλαγμένος ελαίων και προσμείξεων και να διατηρείται υπό πίεση μεταξύ 70 ΚΝ/m2 και 170 ΚΝ/m2.
 5. ΣΥΝΘΗΚΕΣ ΣΤΟ ΘAΛΑΜΟ ΨΕΚΑΣΜΟY
 5.1.
 Η ζώνη έκθεσης του θαλάμου ψεκασμού πρέπει να διατηρείται στους 35 ± 5 oC. Τουλάχιστον δύο καθαροί συλλέκτες νέφους σταγονιδίων πρέπει να είναι τοποθετημένοι εντός της ζώνης έκθεσης ώστε να αποφεύγεται η συσσώρευση σταγόνων του διαλύματος που προέρχονται από τα δείγματα δοκιμής ή από οποιαδήποτε άλλη πηγή. Οι συλλέκτες πρέπει να τοποθετούνται πλησίον των δειγμάτων δοκιμής, ο ένας όσο το δυνατόν πιο κοντά σε κάποιο ακροφύσιο και ο άλλος όσο το δυνατόν πιο μακριά από κάθε ακροφύσιο. Το νέφος σταγονιδίων πρέπει να είναι τέτοιο ώστε για κάθε τμήμα 80 cm2 της περιοχής οριζόντιας συλλογής, το διάλυμα που συλλέγεται ανά ώρα σε κάθε συλλέκτη να κυμαίνεται μεταξύ 1,0 και 2,0 ml, όταν οι μετρήσεις πραγματοποιούνται, κατά μέσο όρο, επί τουλάχιστον 16 ώρες.
 5.2
 Το (τα) ακροφύσιο(-α) πρέπει να είναι στραμμένο(-α) ή μετατοπισμένο(-α) έτσι ώστε η ψεκάζουσα δέσμη να μην έρχεται σε άμεση επαφή με τα δείγματα δοκιμής.
 ΠΑΡΑΡΤΗΜΑ 13
 ΣΕΙΡΑ ΔΟΚΙΜΩΝ
 Παράγραφοι
 Δοκιμή
 ΔΕΙΓΜΑΤΑ
 Ζώνη ή σύστημα συγκράτησης αριθ.
 Ιμάντας αριθ.
 1
 2
 3
 4
 5
 1
 2
 3
 4
 5
 6
 7
 8
 9
 10
 11
 4/6.1.2./6.1.3/6.2.1.1./6.2.2./6.2.3.1./6.3.1.1.
 Επιθεώρηση της ζώνης ή του συστήματος συγκράτησης
 X
 2.21./2.22./6.2.2.2.
 Επιθεώρηση της πόρπης
 X
 X
 X
 X


text:
X
 6.2.2.6./6.2.2.7./7.5.1./7.5.5.
 Δοκιμή αντοχής της πόρπης
 X
 6.2.3.3./7.5.1.
 Δοκιμή αντοχής της διάταξης ρύθμισης (και, όπου χρειάζεται, των συσπειρωτήρων)
 X
 6.2.4./7.5.2.
 Δοκιμή αντοχής των στερεώσεων (και, όπου χρειάζεται, των συσπειρωτήρων)
 X
 6.2.2.3./7.5.3.
 Δοκιμή της πόρπης σε χαμηλή θερμοκρασία
 X
 X
 6.2.1.4./7.5.4.
 Δοκιμή κρούσης των άκαμπτων τμημάτων σε χαμηλή θερμοκρασία
 X
 X
 6.2.3.2./6.2.3.4./7.5.6.
 Ευκολία ρύθμισης
 X
 Προετοιμασία/
 δοκιμή της ζώνης ή του συστήματος συγκράτησης πριν τη δυναμική δοκιμή:
 6.2.2.4.
 Αντοχή στη χρήση της πόρπης
 X
 X
 6.2.1.2/7.2.
 Αντοχή των άκαμπτων τμημάτων στη διάβρωση
 X
 X
 Προετοιμασία των συσπειρωτήρων:
 6.2.5.2.1./6.2.5.3.1./6.2.5.3.3./7.6.2.
 Όριο ασφάλισης
 X
 X
 6.2.5.2.2./6.2.5.3.2./7.6.4
 Δύναμη επανατύλιξης
 X
 X
 6.2.5.2.3./6.2.5.3.3./7.6.1.
 Ανθεκτικότητα
 X
 X
 6.2.5.2.3./6.2.5.3.3./7.2.
 Διάβρωση
 X
 X
 6.2.5.2.3./6.2.5.3.3./7.6.3.
 Σκόνη
 X
 X
 6.3.1.2./7.4.2.3.
 Δοκιμή του πλάτους του ιμάντα
 X
 X
 Δοκιμή αντοχής ιμάντα ύστερα από:
 6.3.2./7.4.1.1./7.4.2.
 Προσαρμογή στη θερμοκρασία και την υγρασία περιβάλλοντος
 X
 X
 6.3.3./7.4.1.2./7.4.2.
 Προετοιμασία στο φως
 X
 X
 6.3.3./7.4.1.3./7.4.2.
 Προετοιμασία στο ψύχος
 X
 X
 6.3.3./7.4.1.4./7.4.2.
 Προετοιμασία στη θερμότητα
 X
 X
 6.3.3./7.4.1.5./7.4.2.
 Έκθεση στο νερό
 X
 X
 6.2.3.2/7.3.
 Δοκιμή μικροολίσθησης
 X
 X
 6.4.2./7.4.1.6.
 Δοκιμή φθοράς δια τριβής
 X
 X
 6.4.1./7.7.
 Δυναμική δοκιμή
 X
 X
 6.2.2.5./6.2.2.7./7.8.
 Δοκιμή ανοίγματος της πόρπης
 X
 X
 7.1.4.
 Φύλαξη του δείγματος του ιμάντα
 X
 ΠΑΡΑΡΤΗΜΑ 14
 ΕΛΕΓΧΟΣ ΣΥΜΜΟΡΦΩΣΗΣ ΤΗΣ ΠΑΡΑΓΩΓΗΣ
 1. ΔΟΚΙΜΕΣ
 Οι ζώνες ασφαλείας είναι απαραίτητο να πληρούν τις απαιτήσεις στις οποίες στηρίζονται οι ακόλουθες δοκιμές:
 1.1. Επαλήθευση του σημείου στο οποίο αρχίζει η ασφάλιση της ζώνης και αντοχή των συσπειρωτήρων κατεπείγουσας ασφάλισης
 Σύμφωνα με τις διατάξεις της παραγράφου 7.6.2, στη δυσμενέστερη διεύθυνση, μετά τη δοκιμή ανθεκτικότητας που περιγράφεται λεπτομερώς στις παραγράφους 7.6.1, 7.2 και 7.6.3, ως απαίτηση της παραγράφου 6.2.5.3.5 του παρόντος κανονισμού.
 1.2. Επαλήθευση της ανθεκτικότητας των αυτόματα ασφαλιζόμενων συσπειρωτήρων
 Σύμφωνα με τις διατάξεις της παραγράφου 7.6.1, συμπληρούμενων με τις δοκιμές των παραγράφων 7.2 και 7.6.3, ως απαίτηση της παραγράφου 6.2.5.2.3 του παρόντος κανονισμού.
 1.3. Δοκιμή αντοχής των ιμάντων ύστερα από κατάλληλη ρύθμισή τους
 Σύμφωνα με τη διαδικασία που περιγράφεται στην παράγραφο 7.4.2, μετά τη ρύθμιση των ιμάντων, σύμφωνα με τις απαιτήσεις των παραγράφων 7.4.1.1 έως 7.4.1.5 του παρόντος κανονισμού.
 1.3.1. Δοκιμή αντοχής των ιμάντων ύστερα από φθορά λόγω τριβής
 Σύμφωνα με τη διαδικασία που περιγράφεται στην παράγραφο 7.4.2, μετά τη ρύθμιση των ιμάντων, σύμφωνα με τις απαιτήσεις της παραγράφου 7.4.1.6 του παρόντος κανονισμού.
 1.4. Δοκιμή μικροολίσθησης
 Σύμφωνα με τη διαδικασία που περιγράφεται στην παράγραφο 7.3 του παρόντος κανονισμού.
 1.5. Δοκιμή των άκαμπτων τμημάτων
 Σύμφωνα με τη διαδικασία που περιγράφεται στην παράγραφο 7.5 του παρόντος κανονισμού.
 1.6. Επαλήθευση των επιδόσεων απόδοσης της ζώνης ασφαλείας ή του συστήματος συγκράτησης, όταν υποβάλλεται σε δυναμική δοκιμή
 1.6.1. Δοκιμές με προετοιμασία
 1.6.1.1.
 Ζώνες ασφαλείας ή συστήματα συγκράτησης εξοπλισμένα με συσπειρωτήρα ασφάλισης κατεπείγουσας ανάγκης, σύμφωνα με τις διατάξεις των παραγράφων 7.7 και 7.8 του παρόντος κανονισμού, με ιμάντα που υποβλήθηκε πριν σε 45 000 κύκλους στη δοκιμή αντοχής του συσπειρωτήρα που προδιαγράφεται στην παράγραφο 7.6.1 του παρόντος κανονισμού και στις δοκιμές που προδιαγράφονται στις παραγράφους 6.2.2.4, 7.2 και 7.6.3 του παρόντος κανονισμού.
 1.6.1.2.
 Ζώνες ασφαλείας ή συστήματα συγκράτησης εξοπλισμένα με αυτόματα ασφαλιζόμενο συσπειρωτήρα: σύμφωνα με τις διατάξεις των παραγράφων 7.7 και 7.8 του παρόντος κανονισμού, με ιμάντα που έχει υποβληθεί


text:
σε 10 000 κύκλους στη δοκιμή αντοχής του συσπειρωτήρα, που προδιαγράφεται στην παράγραφο 7.6.1, καθώς και στις δοκιμές που προδιαγράφονται στις παραγράφους 6.2.2.4, 7.2 και 7.6.3 του παρόντος κανονισμού.
 1.6.1.3.
 Στατικές ζώνες ασφαλείας: σύμφωνα με τις διατάξεις των παραγράφων 7.7 και 7.8 του παρόντος κανονισμού, σε ζώνη ασφαλείας που έχει υποβληθεί στη δοκιμή που προδιαγράφεται στις παραγράφους 6.2.2.4 και 7.2 του παρόντος κανονισμού.
 1.6.2. Δοκιμή χωρίς καμία προετοιμασία
 Σύμφωνα με τις διατάξεις των παραγράφων 7.7 και 7.8 του παρόντος κανονισμού.
 2. ΣΥΧΝΟΤΗΤΑ ΔΟΚΙΜΩΝ ΚΑΙ ΑΠΟΤΕΛΕΣΜΑΤΑ
 2.1.
 Η συχνότητα δοκιμών σύμφωνα με τις απαιτήσεις των παραγράφων 1.1 έως 1.5 του παρόντος παραρτήματος πρέπει να προκύπτει από μια στατιστικά ελεγχόμενη και τυχαία βάση, σύμφωνα με μια από τις συνήθεις διαδικασίες εξασφάλισης ποιότητας.
 2.1.1.
 Επιπλέον, στην περίπτωση συσπειρωτήρων ασφάλισης κατεπείγουσας ανάγκης, ελέγχονται όλα τα επιμέρους συγκροτήματα:
 2.1.1.1.
 Είτε, σύμφωνα με τις διατάξεις των παραγράφων 7.6.2.1 και 7.6.2.2 του παρόντος κανονισμού, στη δυσμενέστερη διεύθυνση η οποία ορίζεται στην παράγραφο 7.6.2.1.2 Τα αποτελέσματα των δοκιμών πρέπει να πληρούν τις απαιτήσεις των παραγράφων 6.2.5.3.1.1 και 6.2.5.3.3 του παρόντος κανονισμού.
 2.1.1.2.
 Είτε, σύμφωνα με τις διατάξεις της παραγράφου 7.6.2.3 του παρόντος κανονισμού, στη δυσμενέστερη διεύθυνση. Εντούτοις η ταχύτητα μεταβολής της κλίσης μπορεί να είναι μεγαλύτερη από την προδιαγραφόμενη, εφόσον δεν επηρεάζονται τα αποτελέσματα της δοκιμής. Τα αποτελέσματα της δοκιμής πρέπει να πληρούν τις απαιτήσεις της παραγράφου 6.2.5.3.1.4 του παρόντος κανονισμού.
 2.2.
 Όσον αφορά τη συμμόρφωση με τη δυναμική δοκιμή, σύμφωνα με την παράγραφο 1.6 του παρόντος παραρτήματος, η δοκιμή διενεργείται με ελάχιστη συχνότητα:
 2.2.1. Δοκιμές με προετοιμασία
 2.2.1.1.
 Στην περίπτωση ζωνών ασφαλείας εξοπλισμένων με ένα συσπειρωτήρα ασφάλισης κατεπείγουσας ανάγκης,
 —
 όταν η ημερήσια παραγωγή υπερβαίνει τις 1 000 ζώνες: μία ζώνη ανά 100 000 κατασκευαζόμενες, αλλά με ελάχιστη συχνότητα μία ζώνη ανά δύο εβδομάδες,
 —
 όταν η ημερήσια παραγωγή δεν υπερβαίνει τις 1 000 ζώνες: μία ζώνη ανά 10 000 κατασκευαζόμενες, με ελάχιστη όμως συχνότητα μία ζώνη ανά έτος, ανά είδος μηχανισμού ασφάλισης, (1),
 υποβάλλεται στη δοκιμή που προδιαγράφεται στην παράγραφο 1.6.1.1 του παρόντος παραρτήματος.
 2.2.1.2.
 στην περίπτωση ζωνών ασφαλείας εξοπλισμένων με αυτομάτως ασφαλιζόμενο συσπειρωτήρα και στην περίπτωση των στατικών ζωνών,
 —
 όταν η ημερήσια παραγωγή υπερβαίνει τις 1 000 ζώνες: μία ζώνη ανά 100 000 κατασκευαζόμενες, αλλά με ελάχιστη συχνότητα μία ζώνη ανά δύο εβδομάδες,
 —
 όταν η ημερήσια παραγωγή δεν υπερβαίνει τις 1 000 ζώνες: μία ζώνη ανά 10 000 κατασκευαζόμενες, με ελάχιστη όμως συχνότητα μία ζώνη ανά έτος,
 υποβάλλεται στη δοκιμή που προδιαγράφεται στις παραγράφους 1.6.1.2 ή 1.6.1.3 αντίστοιχα του παρόντος παραρτήματος.
 2.2.2. Δοκιμές χωρίς προετοιμασία
 2.2.2.1.
 Στην περίπτωση ζωνών ασφαλείας εξοπλισμένων με ένα συσπειρωτήρα ασφάλισης κατεπείγουσας ανάγκης, ο ακόλουθος αριθμός δειγμάτων πρέπει να υποβάλλεται στη δοκιμή που περιγράφεται στην παράγραφο 1.6.2 παραπάνω:
 2.2.2.1.1.
 για παραγωγή μεγαλύτερη ή ίση των 5 000 ζωνών την ημέρα, δύο ζώνες ανά 25 000 κατασκευαζόμενες, με ελάχιστη συχνότητα μίας ανά ημέρα και είδος μηχανισμού ασφάλισης,
 2.2.2.1.2.
 για παραγωγή μικρότερη των 5 000 ζωνών την ημέρα, μία ζώνη ανά 5 000 κατασκευαζόμενες, με ελάχιστη συχνότητα μίας ανά ημέρα και είδος μηχανισμού ασφάλισης,
 2.2.2.2.
 Στην περίπτωση ζωνών εξοπλισμένων με αυτομάτως


text:
ασφαλιζόμενο συσπειρωτήρα, καθώς και στατικών ζωνών, ο ακόλουθος αριθμός δειγμάτων υποβάλλεται στη δοκιμή που προδιαγράφεται στην παράγραφο 1.6.2 παραπάνω·
 2.2.2.2.1.
 για παραγωγή μεγαλύτερη ή ίση των 5 000 ζωνών την ημέρα, δύο ζώνες ανά 25 000 κατασκευαζόμενες, με ελάχιστη συχνότητα μίας ανά ημέρα και ανά εγκεκριμένο τύπο,
 2.2.2.2.2.
 για παραγωγή μικρότερη των 5 000 ζωνών την ημέρα, μία ζώνη ανά 5 000 κατασκευαζόμενες, με ελάχιστη συχνότητα μίας ανά ημέρα και ανά εγκεκριμένο τύπο·
 2.2.3. Αποτελέσματα
 Τα αποτελέσματα των δοκιμών πρέπει να πληρούν τις απαιτήσεις της παραγράφου 6.4.1.3.1 του παρόντος κανονισμού.
 Η προς τα εμπρός μετατόπιση του ανδρείκελου μπορεί να ελέγχεται, όσον αφορά την παράγραφο 6.4.1.3.2 του παρόντος κανονισμού (ή 6.4.1.4, ανάλογα με την περίπτωση), κατά τη διάρκεια δοκιμής που εκτελείται με προετοιμασία σύμφωνα με το σημείο 1.6.1 του παρόντος παραρτήματος, μέσω μιας απλοποιημένης και κατάλληλα προσαρμοσμένης μεθόδου.
 2.2.3.1.
 Για έγκριση σύμφωνα με την παράγραφο 6.4.1.3.3 του παρόντος κανονισμού και με την παράγραφο 1.6.1 του παρόντος παραρτήματος, διευκρινίζεται απλώς ότι κανένα τμήμα της ζώνης δεν θα υφίσταται φθορές ή θα αποσυνδέεται και ότι το θωρακικό σημείο αναφοράς δεν θα υπερβαίνει την ταχύτητα των 24km/h σε μετατόπιση 300 mm.
 2.3.
 Στις περιπτώσεις που ένα δοκιμαζόμενο δείγμα αστοχεί σε μια συγκεκριμένη δοκιμή στην οποία υποβάλλεται, πρέπει να εκτελείται μια περαιτέρω δοκιμή με τις ίδιες απαιτήσεις, τουλάχιστον σε τρία επιπλέον δείγματα. Στην περίπτωση δυναμικών δοκιμών, αν μία από αυτές αποτύχει, ο κάτοχος της έγκρισης ή ο κατάλληλα εξουσιοδοτημένος εκπρόσωπός του ενημερώνει την αρμόδια αρχή που χορήγησε την έγκριση τύπου, αναφέροντας τα μέτρα που έλαβε, προκειμένου να αποκατασταθεί η συμμόρφωση της παραγωγής.
 (1) Για τους σκοπούς του παρόντος παραρτήματος, ως «είδος μηχανισμού ασφάλισης» νοείται κάθε συσπειρωτήρας ασφάλισης κατεπείγουσας ανάγκης του οποίου οι μηχανισμοί διαφέρουν μόνο ως προς τη γωνία(-ες) προπορείας της διάταξης ευαισθητοποίησης ως προς το αξονικό σύστημα αναφοράς του οχήματος.
 ΠΑΡΑΡΤΗΜΑ 15
 ΔΙΑΔΙΚΑΣΙΑ ΓΙΑ ΤΟΝ ΠΡΟΣΔΙΟΡΙΣΜΟ ΤΟΥ ΣΗΜΕΙΟΥ «Η» ΚΑΙ ΤΗΣ ΠΡΑΓΜΑΤΙΚΗΣ ΓΩΝΙΑΣ ΤΟΥ ΚΟΡΜΟΥ ΓΙΑ ΤΙΣ ΘΕΣΕΙΣ ΚΑΘΗΜΕΝΩΝ ΣΤΑ ΜΗΧΑΝΟΚΙΝΗΤΑ ΟΧΗΜΑΤΑ
 1. ΑΝΤΙΚΕΙΜΕΝΟ
 Η περιγραφόμενη στο παρόν παράρτημα διαδικασία χρησιμοποιείται για τον καθορισμό της θέσης του σημείου «Η» και της πραγματικής γωνίας του κορμού για μία ή πολλές θέσεις καθήμενων σε μηχανοκίνητο όχημα και για την επαλήθευση της σχέσης των μετρούμενων δεδομένων προς τις προβλεπόμενες από τη μελέτη προδιαγραφές που δίνει ο κατασκευαστής του οχήματος (1).
 2. ΟΡΙΣΜΟΙ
 Για τους σκοπούς του παρόντος παραρτήματος:
 2.1.
 ως «δεδομένα αναφοράς», νοούνται ένα ή περισσότερα από τα ακόλουθα χαρακτηριστικά θέσης καθημένου:
 2.1.1.
 τα σημεία «Η» και «R» και η μεταξύ τους σχέση,
 2.1.2.
 η πραγματική και η προβλεπόμενη από τη μελέτη γωνία του κορμού και η μεταξύ τους σχέση.
 2.2.
 ως «τρισδιάστατη μηχανή σημείου Η» (μηχανή 3-D H) νοείται η διάταξη που χρησιμοποιείται για τον προσδιορισμό των σημείων «Η» και των πραγματικών γωνιών του κορμού. Η εν λόγω διάταξη περιγράφεται στο προσάρτημα 1 του παρόντος παραρτήματος·
 2.3.
 ως «σημείο Η» νοείται το κέντρο περιστροφής κορμού και μηρών της μηχανής 3-D H που είναι εγκατεστημένη στο κάθισμα του οχήματος, σύμφωνα με την κατωτέρω παράγραφο 4. Το σημείο «Η» βρίσκεται στο κέντρο του άξονα συμμετρίας της διάταξης μεταξύ


text:
των στοχάστρων του σημείου «Η» εκατέρωθεν της μηχανής 3-D H. Το σημείο «Η» αντιστοιχεί θεωρητικά στο σημείο «R» (βλ. κατωτέρω παράγραφο 3.2.2 για ανοχές). Αφού προσδιοριστεί σύμφωνα με την περιγραφόμενη στην παράγραφο 4 διαδικασία, το σημείο «Η» θεωρείται σταθερό σε σχέση με το συγκρότημα καθίσματος-μαξιλαριού και ότι κινείται με αυτό όταν ρυθμίζεται το κάθισμα·
 2.4.
 ως «σημείο R» ή «σημείο αναφοράς καθημένου» νοείται προβλεπόμενο από τη μελέτη σημείο που προσδιορίζεται από τον κατασκευαστή του οχήματος για κάθε θέση καθημένου και οριζόμενο ως προς τρισδιάστατο σύστημα αναφοράς·
 2.5.
 ως «γραμμή του κορμού» νοείται ο άξονας συμμετρίας της στήλης της μηχανής 3-D H με τη στήλη στην απώτατη πίσω θέση·
 2.6.
 ως «πραγματική γωνία του κορμού» νοείται η γωνία μεταξύ κατακόρυφης γραμμής μέσω του σημείου «Η» και της γραμμής του κορμού, η οποία μετριέται με τη χρήση του μοιρογνωμονίου πλάτης επί της μηχανής 3-D H. Η πραγματική γωνία του κορμού αντιστοιχεί θεωρητικά στην προβλεπόμενη από τη μελέτη γωνία του κορμού (βλ. κατωτέρω παράγραφο 3.2.2 για ανοχές):
 2.7.
 ως «προβλεπόμενη από τη μελέτη γωνία του κορμού» νοείται η μετρούμενη γωνία μεταξύ κατακόρυφης γραμμής μέσω του σημείου «R» και της γραμμής του κορμού στη θέση που αντιστοιχεί στην προβλεπόμενη από την μελέτη θέση του ερεισινώτου την οποία καθορίζει ο κατασκευαστής του οχήματος·
 2.8.
 ως «επίπεδο συμμετρίας του επιβάτη» (C/LO) νοείται το διερχόμενο δια του μέσου της μηχανής 3-D H επίπεδο τοποθετημένης σε κάθε οριζόμενη θέση καθημένου· εκφράζεται με τη συντεταγμένη του σημείου «Η» στον άξονα «Υ». Για μεμονωμένα καθίσματα, το επίπεδο συμμετρίας του καθίσματος συμπίπτει με το επίπεδο συμμετρίας του επιβάτη. Για άλλου είδους καθίσματα, το επίπεδο συμμετρίας του επιβάτη καθορίζεται από τον κατασκευαστή·
 2.9.
 ως «τρισδιάστατο σύστημα αναφοράς» νοείται το περιγραφόμενο στο προσάρτημα 2 του παρόντος παραρτήματος σύστημα·
 2.10.
 ως «βασικά σημεία» νοούνται τα φυσικά σημεία (οπές, επιφάνειες, σημάδια ή εγκοπές) στο αμάξωμα του οχήματος όπως ορίζονται από τον κατασκευαστή·
 2.11.
 ως «μετρητική στάση του οχήματος» νοείται η θέση του οχήματος όπως ορίζεται από τις συντεταγμένες των βασικών σημείων στο τρισδιάστατο σύστημα αναφοράς.
 3. ΑΠΑΙΤΗΣΕΙΣ ΤΟΠΟΘΕΤΗΣΗΣ
 3.1. Παρουσίαση των δεδομένων
 Για κάθε θέση καθημένου όπου απαιτούνται δεδομένα αναφοράς για να αποδειχθεί η συμμόρφωση προς τις διατάξεις του παρόντος κανονισμού, όλα ή μια ενδεδειγμένη επιλογή των ακόλουθων δεδομένων πρέπει να παρουσιάζονται υπό τη μορφή που υποδεικνύεται στο προσάρτημα 3 του παρόντος παραρτήματος:
 3.1.1.
 οι συντεταγμένες του σημείου «R» ως προς το τρισδιάστατο σύστημα αναφοράς·
 3.1.2.
 η προβλεπόμενη από τη μελέτη γωνία του κορμού·
 3.1.3.
 όλα τα στοιχεία που είναι αναγκαία για τη ρύθμιση του καθίσματος (εφόσον είναι ρυθμιζόμενο) στη θέση μέτρησης που ορίζεται στην παράγραφο 4.3 παρακάτω.
 3.2. Σχέση μεταξύ μετρούμενων δεδομένων και προβλεπόμενων από τη μελέτη προδιαγραφών.
 3.2.1.
 Οι συντεταγμένες του σημείου «Η» και η τιμή της πραγματικής γωνίας του κορμού που διαπιστώνεται με την οριζόμενη στην κατωτέρω παράγραφο 4 διαδικασία συγκρίνονται, αντίστοιχα, με τις συντεταγμένες του σημείου «R» και την τιμή της προβλεπόμενης από τη μελέτη γωνίας του κορμού που δηλώνει ο κατασκευαστής του οχήματος.
 3.2.2.
 Οι σχετικές θέσεις των σημείων «R» και «Η» καθώς και η σχέση μεταξύ της προβλεπόμενης από


text:
τη μελέτη γωνίας του κορμού και της αντίστοιχης πραγματικής θεωρούνται ικανοποιητικές για την υπό θεώρηση θέση καθημένου, αν το σημείο «Η», όπως ορίζεται από τις συντεταγμένες του, κείται εντός τετραγώνου πλευράς μήκους 50 mm με οριζόντιες και κατακόρυφες πλευρές των οποίων οι διαγώνιοι τέμνονται στο σημείο «R» και αν η πραγματική γωνία του κορμού δεν διαφέρει περισσότερο από 5o της προβλεπόμενης από τη μελέτη γωνίας.
 3.2.3.
 Αν πληρούνται οι ανωτέρω συνθήκες το σημείο «R» και η προβλεπόμενη από τη μελέτη γωνία του κορμού χρησιμοποιούνται για να αποδειχθεί η συμμόρφωση προς τις διατάξεις του παρόντος κανονισμού.
 3.2.4.
 Αν το σημείο «Η» ή η πραγματική γωνία του κορμού δεν ανταποκρίνονται στις απαιτήσεις της ανωτέρω παραγράφου 3.2.2, διενεργείται δύο ακόμη φορές (συνολικώς τρεις φορές) προσδιορισμός του σημείου «Η» και της πραγματικής γωνίας του κορμού. Αν τα αποτελέσματα σε δύο από τις ανωτέρω τρεις δοκιμές ικανοποιούν τις απαιτήσεις, ισχύουν οι προβλεπόμενες στην ανωτέρω παράγραφο 3.2.3 συνθήκες.
 3.2.5.
 Αν τα αποτελέσματα δύο τουλάχιστον από τις τρεις περιγραφόμενες στην ανωτέρω παράγραφο 3.2.4 δοκιμές δεν ικανοποιούν τις απαιτήσεις της ανωτέρω παραγράφου 3.2.2 ή αν δεν μπορεί να διενεργηθεί επαλήθευση λόγω έλλειψης πληροφοριών από τον κατασκευαστή του οχήματος σχετικά με τη θέση του σημείου «R» ή με την προβλεπόμενη από τη μελέτη γωνία του κορμού, σε όλες τις περιπτώσεις που στον παρόντα κανονισμό γίνεται παραπομπή στο σημείο «R» ή στην προβλεπόμενη από την μελέτη γωνία του κορμού χρησιμοποιείται και θεωρείται ότι ισχύει το κέντρο βάρους των τριών μετρηθέντων σημείων ή ο μέσος όρος των τριών μετρηθεισών γωνιών.
 4. ΔΙΑΔΙΚΑΣIΑ ΓΙΑ ΤΟΝ ΠΡΟΣΔΙΟΡΙΣΜΟ ΤΟΥ ΣΗΜΕIΟΥ «Η» ΚΑΙ ΤΗΣ ΠΡΑΓΜΑΤΙΚΗΣ ΓΩΝΙΑΣ ΤΟΥ ΚΟΡΜΟΥ
 4.1.
 Kατά την κρίση του κατασκευαστή, σταθεροποιείται η θερμοκρασία του οχήματος σε 20 ± 10 oC για να εξασφαλιστεί ότι η θερμοκρασία του υλικού του καθίσματος είναι η θερμοκρασία περιβάλλοντος χώρου. Αν το προς έλεγχο κάθισμα δεν έχει χρησιμοποιηθεί ποτέ, το κάθισμα φορτίζεται δύο φορές επί ένα λεπτό της ώρας (1 min) με καθήμενο άτομο ή διάταξη βάρους 70 έως 80 kg για να καμφθεί το μαξιλάρι και το ερεισίνωτο. Αν ζητήσει ο κατασκευαστής, όλες οι ομάδες καθισμάτων παραμένουν άνευ φορτίου επί τουλάχιστον 30 min πριν εγκατασταθεί η μηχανή 3-D H.
 4.2.
 Το όχημα πρέπει να βρίσκεται στη μετρητική στάση που ορίζεται στην ανωτέρω παράγραφο 2.11.
 4.3.
 Το κάθισμα, εφόσον είναι ρυθμιζόμενο, ρυθμίζεται πρώτα στην απώτατη πίσω κανονική θέση οδήγησης ή απλής επόχησης, όπως δηλώνει ο κατασκευαστής του οχήματος, λαμβάνοντας υπόψη μόνο τη ρύθμιση του καθίσματος στο διαμήκη άξονα και όχι τη μετακίνηση του καθίσματος για σκοπούς διαφορετικούς από τις κανονικές θέσεις οδήγησης ή απλής επόχησης. Στις περιπτώσεις που υπάρχουν και άλλοι τρόποι ρύθμισης του καθίσματος (κατακόρυφη, γωνιακή, ερεισίνωτου κ.λπ.), το κάθισμα πρέπει να ρυθμίζεται όπως ορίζει ο κατασκευαστής του οχήματος. Για τα αναρτώμενα καθίσματα, η κατακόρυφη θέση πρέπει να είναι σταθεροποιημένη στην αντιστοιχούσα στην κανονική θέση οδήγησης όπως ορίζεται από τον κατασκευαστή.
 4.4.
 Η επιφάνεια της θέσης καθημένου που έρχεται σε επαφή με τη μηχανή 3-D H πρέπει να καλύπτεται από βαμβακερή μουσελίνα επαρκών διαστάσεων και κατάλληλης υφής, περιγραφόμενη ως βαμβακερό ύφασμα απλής ύφανσης με 18,9


text:
νήματα ανά cm2 και βάρος 0,228 kg/m2, ή πλεγμένο ή μη υφαντό ύφασμα ισοδύναμων χαρακτηριστικών. Αν η δοκιμή εκτελείται σε κάθισμα εκτός του οχήματος, το δάπεδο στο οποίο είναι τοποθετημένο το κάθισμα πρέπει να έχει τα ίδια βασικά χαρακτηριστικά (2) με το δάπεδο του οχήματος στο οποίο προορίζεται να χρησιμοποιηθεί το κάθισμα.
 4.5.
 Το συγκρότημα καθίσματος και πλάτης της μηχανής 3-D H τοποθετείται έτσι ώστε το επίπεδο συμμετρίας του επιβάτη (C/LO) να συμπίπτει με το επίπεδο συμμετρίας της μηχανής 3-D H. Αν ζητήσει ο κατασκευαστής, η μηχανή 3-D H επιτρέπεται να μετακινηθεί προς τα μέσα ως προς τον άξονα C/LO σε περίπτωση που η μηχανή 3-D H προεξέχει τόσο προς τα έξω ώστε το άκρο του καθίσματος να μην επιτρέπει οριζοντίωσή της.
 4.6.
 Τα συγκροτήματα πέλματος και κνήμης στερεώνονται στο συγκρότημα κοιλώματος του καθίσματος, είτε μεμονωμένα είτε με τη χρήση της άγκυρας και του συγκροτήματος της κνήμης. Γραμμή διερχόμενη μέσω των στοχάστρων του σημείου «Η» πρέπει να είναι παράλληλη προς το έδαφος και κάθετη προς το διάμηκες επίπεδο συμμετρίας του καθίσματος.
 4.7.
 Ρυθμίζεται η θέση των πελμάτων και ποδών της μηχανής 3-D H ως εξής:
 4.7.1. Προβλεπόμενη θέση καθημένου: οδηγού και εμπρός ακριανού επιβάτη
 4.7.1.1.
 Αμφότερα τα συγκροτήματα πελμάτων και ποδών πρέπει να μετακινηθούν προς τα εμπρός κατά τέτοιο τρόπο ώστε να είναι φυσική η στάση των πελμάτων επί του δαπέδου, αν χρειάζεται, μεταξύ των ποδοπλήκτρων. Στο μέτρο του δυνατού το αριστερό πέλμα να βρίσκεται αριστερά του άξονα συμμετρίας της μηχανής 3-D H σε περίπου ίση απόσταση με εκείνη του δεξιού πέλματος προς τα δεξιά. Εξακριβώνεται με το αλφάδι ότι η μηχανή 3-D H είναι οριζοντιωμένη εγκαρσίως, επαναρρυθμίζοντας αν χρειάζεται το κοίλωμα του καθίσματος ή ρυθμίζοντας προς τα πίσω τα συγκροτήματα ποδών και πελμάτων. Η γραμμή που διέρχεται μέσω των στοχάστρων του σημείου «Η» πρέπει να διατηρείται κάθετη προς το διάμηκες επίπεδο συμμετρίας του καθίσματος.
 4.7.1.2.
 Αν το αριστερό πόδι δεν είναι δυνατόν να κρατηθεί παράλληλο προς το δεξί πόδι και το αριστερό πέλμα δεν μπορεί να στηριχτεί στην κατασκευή, μετακινείται το αριστερό πέλμα μέχρι να στηριχτεί. Πρέπει να διατηρείται η ευθυγράμμιση των στοχάστρων.
 4.7.2. Προβλεπόμενη θέση καθημένου: πίσω ακριανή
 Για τα πίσω ή βοηθητικά καθίσματα, τα πόδια τοποθετούνται όπως ορίζει ο κατασκευαστής. Αν έτσι τα πέλματα αναπαύονται σε διαφορετικής στάθμης τμήματα του δαπέδου, χρησιμεύει ως αναφορά το πέλμα που πρώτο έρχεται σε επαφή με το μπροστινό κάθισμα και το άλλο πέλμα διευθετείται έτσι ώστε το αλφάδι για τον εγκάρσιο προσανατολισμό του καθίσματος της διάταξης να είναι οριζοντιωμένο.
 4.7.3. Άλλες υποδεικνυόμενες θέσεις καθημένων:
 Ακολουθείται η γενική διαδικασία που προβλέπεται στην ανωτέρω παράγραφο 4.7.1 με τη διαφορά ότι τα πέλματα τοποθετούνται όπως ορίζεται από τον κατασκευαστή του οχήματος.
 4.8.
 Αναρτώνται τα βαρίδια ποδών και μηρών και οριζοντιώνεται η μηχανή 3-D H.
 4.9.
 Στο κοίλωμα της πλάτης δίνεται κλίση προς τα εμπρός μέχρι την μπροστινή θέση ακινητοποίησης και η μηχανή 3-D H σύρεται μακριά από το ερεισίνωτο χρησιμοποιώντας την άγκυρα που συνδέει τα γόνατα. Η μηχανή 3-D H επαναδιευθετείται επάνω στο κάθισμα με μία από τις ακόλουθες μεθόδους:
 4.9.1.
 Αν η μηχανή


text:
3-D H τείνει να ολισθήσει προς τα πίσω, χρησιμοποιείται η ακόλουθη διαδικασία. Η μηχανή 3-D H αφήνεται ελεύθερη να ολισθήσει προς τα πίσω έως ότου να μην απαιτείται πλέον οριζόντια προς τα εμπρός δύναμη συγκράτησης επί της άγκυρας, δηλαδή έως ότου το κοίλωμα της πλάτης έρθει σε επαφή με το ερεισίνωτο. Αν χρειάζεται επανατοποθετείται η κνήμη.
 4.9.2.
 Αν η μηχανή 3-D H δεν τείνει να ολισθήσει προς τα πίσω, χρησιμοποιείται η ακόλουθη διαδικασία. Η μηχανή 3-D H σύρεται προς τα πίσω ασκώντας στην άγκυρα οριζόντια προς τα πίσω δύναμη έως ότου το κοίλωμα του καθίσματος να έρθει σε επαφή με το ερεισίνωτο (βλ. εικόνα 2 στο προσάρτημα 1 του παρόντος παραρτήματος).
 4.10.
 Στο συγκρότημα πλάτης και κοιλώματος της μηχανής 3-D H ασκείται δύναμη 100 + 10 N στην τομή του μοιρογνωμονίου ισχίου και της θήκης της άγκυρας. Η φορά άσκησης της δύναμης είναι γραμμή διερχόμενη από την ανωτέρω τομή και σημείο μόλις άνω της θήκης της ράβδου που αναπαριστά τους μηρούς (βλ. εικόνα 2 στο προσάρτημα 1 του παρόντος παραρτήματος). Ακολουθεί προσεκτική επαναφορά του κοιλώματος της πλάτης στο ερεισίνωτο του καθίσματος. Σε όλα τα απομένοντα στάδια της διαδικασίας πρέπει να λαμβάνεται μέριμνα ώστε να αποτρέπεται η προς τα εμπρός ολίσθηση της μηχανής 3-D H.
 4.11.
 Τοποθετούνται τα βαρίδια του δεξιού και αριστερού γλουτού και έπειτα, εναλλάξ, τα οκτώ βαρίδια του κορμού. Διατηρείται οριζοντιωμένη η μηχανή 3-D H.
 4.12.
 Στο κοίλωμα της πλάτης δίνεται κλίση προς τα εμπρός για να χαλαρώσει η πίεση επί του ερεισινώτου του καθίσματος. Η μηχανή 3-D H πρέπει να σεισθεί προς τις δύο πλευρές διαγράφοντας τόξο 10 o (5 o προς κάθε πλευρά του κατακόρυφου επίπεδου συμμετρίας) τρεις φορές για να εξαλειφθούν τυχόν συσσωρευμένες δυνάμεις τριβής μεταξύ της μηχανής 3-D H και του καθίσματος.
 Ενώ σείεται η μηχανή, η άγκυρα της μηχανής 3-D H πιθανώς να τείνει να αποκλίνει από την καθορισθείσα οριζόντια και κατακόρυφη ευθυγράμμιση. Ως εκ τούτου, η άγκυρα πρέπει να συγκρατείται ασκώντας κατάλληλη πλευρική δύναμη ενόσω σείεται. Κατά τη συγκράτηση της άγκυρας και ενόσω σείεται η μηχανή 3-D H πρέπει να λαμβάνεται μέριμνα ώστε να διασφαλίζεται ότι δεν ασκούνται εξ αμελείας κατακόρυφες ή διαμήκεις εξωτερικές δυνάμεις.
 Στη διάρκεια του παρόντος σταδίου δεν επιβάλλεται η συγκράτηση ή πρόσδεση των πελμάτων της μηχανής 3-D H. Αν τα πέλματα αλλάζουν θέση, πρέπει να είναι δυνατόν προς στιγμή να παραμείνουν στη στάση αυτή.
 Ακολουθεί προσεκτική επαναφορά του κοιλώματος της πλάτης στο ερεισίνωτο του καθίσματος και ελέγχεται ότι τα δύο αλφάδια δείχνουν στη θέση μηδέν. Τα πέλματα που ενδεχομένως έχουν μετατοπισθεί κατά τη διάρκεια του κλυδωνισμού της μηχανής 3-D H πρέπει να επανατοποθετηθούν ως εξής:
 Εναλλάξ, κάθε πέλμα ανυψώνεται το ελάχιστο αναγκαίο από το δάπεδο μέχρις ότου να μη μετακινείται άλλο. Κατά την ανύψωση τα πέλματα πρέπει να είναι ελεύθερα να περιστρέφονται· επίσης δεν πρέπει να ασκείται πρόσθια ή πλευρική δύναμη. Όταν κάθε πέλμα επανατοποθετηθεί στην κάτω θέση η φτέρνα πρέπει να ακουμπά στην προς τούτο προβλεπόμενη κατασκευή.
 Ελέγχεται εάν το πλευρικό αλφάδι κλίσης δείχνει τη θέση μηδέν· αν χρειάζεται, στην κορυφή του κοιλώματος της πλάτης ασκείται πλευρική


text:
δύναμη επαρκής ώστε το κοίλωμα καθίσματος της μηχανής 3-D H να επικαθίσει οριζοντίως επί του καθίσματος.
 4.13.
 Προκειμένου να κρατηθεί η άγκυρα για να αποφευχθεί η προς τα εμπρός ολίσθηση της μηχανής 3-D H επί του μαξιλαριού του καθίσματος, διενεργούνται τα εξής:
 α)
 επαναφορά του κοιλώματος της πλάτης στο ερεισίνωτο του καθίσματος·
 β)
 εναλλάξ, ασκείται και αφαιρείται οριζόντια προς τα πίσω δύναμη, μη υπερβαίνουσα τα 25 Ν, στη ράβδο της γωνίας της πλάτης και σε ύψος περίπου στο μέσον των βαριδιών που κορμού, έως ότου το μοιρογνωμόνιο του ισχίου να δείχνει ότι επετεύχθη σταθεροποίηση μετά την αφαίρεση της δύναμης. Πρέπει να λαμβάνεται μέριμνα ώστε να εξασφαλίζεται ότι στη μηχανή 3-D H δεν ασκούνται εξωτερικές δυνάμεις προς τα κάτω ή πλευρικές. Αν χρειάζεται επιπλέον οριζοντίωση της μηχανής 3-D H, πρέπει να περιστραφεί προς τα εμπρός το κοίλωμα της πλάτης, να επανοριζοντιωθεί και να επαναληφθεί η διαδικασία από την παράγραφο 4.12 και εξής.
 4.14.
 Εκτελούνται όλες τις μετρήσεις:
 4.14.1.
 Οι συντεταγμένες του σημείου «Η» μετριούνται ως προς το τρισδιάστατο σύστημα αναφοράς.
 4.14.2.
 Η πραγματική γωνία του κορμού λαμβάνεται στο μοιρογνωμόνιο πλάτης της μηχανής 3-D H με τη στήλη στην απώτατη πίσω θέση.
 4.15.
 Αν ζητηθεί να επαναληφθεί η εγκατάσταση της μηχανής 3-D H, το συγκρότημα του καθίσματος πρέπει να παραμείνει αφόρτιστο επί τουλάχιστον 30 min προτού επαναληφθεί η διαδικασία. Η μηχανή 3-D H δεν πρέπει να παραμένει με φορτία επί του συγκροτήματος του καθίσματος για χρόνο περισσότερο από τον απαιτούμενο για την εκτέλεση της δοκιμής.
 4.16.
 Όταν τα καθίσματα της ίδιας σειράς καθισμάτων είναι δυνατόν να θεωρηθούν ως παρόμοια (πάγκος καθισμάτων, πανομοιότυπα καθίσματα κ.λπ.) για κάθε σειρά καθισμάτων προσδιορίζεται ένα μόνο σημείο «Η» και μία «πραγματική γωνία του κορμού», με την περιγραφόμενη στο προσάρτημα 1 του παρόντος παραρτήματος μηχανή 3-D H επικαθήμενη σε θέση θεωρούμενη ως αντιπροσωπευτική της σειράς καθισμάτων. Η θέση αυτή είναι:
 4.16.1.
 για την μπροστινή σειρά: το κάθισμα του οδηγού·
 4.16.2.
 για την πίσω σειρά ή τις πίσω σειρές: ακριανό κάθισμα.
 (1) Σε οποιαδήποτε θέση καθημένου εκτός των μπροστινών καθισμάτων όπου το σημείο «Η» δεν είναι δυνατόν να προσδιοριστεί με τη χρήση της «τρισδιάστατης μηχανής σημείου Η» ή συναφών διαδικασιών, κατά την κρίση της αρμόδιας αρχής επιτρέπεται να λαμβάνεται ως σημείο αναφοράς το σημείο «R» που δηλώνεται από τον κατασκευαστή.
 (2) Γωνία ανάκλισης, διαφορά ύψους ως προς το βάθρο καθίσματος, επιφάνεια.
 Προσάρτημα 1
 ΠΕΡΙΓΡΑΦΗ ΤΗΣ ΤΡΙΣΔΙAΣΤΑΤΗΣ ΜΗΧΑΝΗΣ ΣΗΜΕΙΟΥ «H»
 (1)
 (Μηχανή 3-D H)
 1. ΚΟΙΛΩΜΑΤΑ ΠΛΑΤΗΣ ΚΑΙ ΚΑΘΙΣΜΑΤΟΣ
 Τα κοιλώματα πλάτης και καθίσματος είναι κατασκευασμένα από ενισχυμένο πλαστικό και μέταλλο· προσομοιώνουν τον ανθρώπινο κορμό και μηρούς και αρθρώνονται μηχανικώς στο σημείο «Η». Ένα μοιρογνωμόνιο είναι στερεωμένο στη στήλη που αρθρώνεται στο σημείο «Η» για να μετριέται η πραγματική γωνία του κορμού. Μια ρυθμιζόμενη ράβδος αναπαράστασης των μηρών, στερεωμένη στο κοίλωμα του καθίσματος καθορίζει τον άξονα συμμετρίας των μηρών και χρησιμεύει ως γραμμή βάσης για το μοιρογνωμόνιο του ισχίου.
 2. ΣΤΟΙΧΕΙΑ ΣΩΜΑΤΟΣ ΚΑΙ ΠΟΔΩΝ
 Τα τμήματα της κνήμης συναρμόζονται στο συγκρότημα κοιλώματος του καθίσματος με την άγκυρα που συνδέει τους μηρούς, η οποία αποτελεί πλευρική επέκταση της ρυθμιζόμενης ράβδου αναπαράστασης


text:
των μηρών. Στα τμήματα της κνήμης είναι ενσωματωμένα μοιρογνωμόνια για τη μέτρηση των γωνιών των γονάτων. Τα συγκροτήματα υποδήματος και πέλματος είναι βαθμονομημένα για τη μέτρηση της γωνίας του πέλματος. Η διάταξη προσανατολίζεται στο χώρο με δύο αλφάδια. Βαρίδια που αναπαριστούν το σώμα τοποθετούνται στα αντίστοιχα κέντρα βάρους για να παρέχουν διείσδυση στο κάθισμα ισοδύναμη προς άνδρα βάρους 76 kg. Πρέπει να ελέγχεται κατά πόσον όλες οι αρθρώσεις της μηχανής 3-D H κινούνται ελεύθερα χωρίς αισθητή τριβή.
 Σχήμα 1
 Περιγραφή των στοιχείων της μηχανής 3-D H
 Σχήμα 2
 Διαστάσεις στοιχείων μηχανής 3-D και κατανομή φορτίσεων
 (1) Για τις λεπτομέρειες της κατασκευής της μηχανής 3-D H αποταθείτε στην Society of Automobile Engineers (SAE), 400 Commonwealth Drive, Warrendale, Pennsylvania 15096, Ηνωμένες Πολιτείες της Αμερικής.
 Η μηχανή αντιστοιχεί σε εκείνη που περιγράφεται στο πρότυπο ISO 6549:1980.
 Προσάρτημα 2
 ΤΡΙΣΔΙΑΣΤΑΤΟ ΣYΣΤΗΜΑ ΑΝΑΦΟΡΑΣ
 1.
 Το τρισδιάστατο σύστημα αναφοράς ορίζεται από τρία κάθετα μεταξύ τους επίπεδα που καθορίζει ο κατασκευαστής του οχήματος (βλ. εικόνα) (1).
 2.
 Η μετρητική στάση του οχήματος καθορίζεται με την τοποθέτηση του οχήματος επί της φέρουσας επιφάνειας κατά τρόπο ώστε οι συντεταγμένες των βασικών σημείων να αντιστοιχούν στις τιμές που δηλώνει ο κατασκευαστής.
 3.
 Οι συντεταγμένες των σημείων «R» και «H» καθορίζονται ως προς τα βασικά σημεία που ορίζονται από τον κατασκευαστή του οχήματος.
 Σχήμα
 Τρισδιάστατο σύστημα αναφοράς
 (1) Το σύστημα αναφοράς τηρεί το πρότυπο ISO 4130:1978.
 Προσάρτημα 3
 ΔΕΔΟΜΕΝΑ ΑΝΑΦΟΡΑΣ ΓΙΑ ΤΙΣ ΘΕΣΕΙΣ ΚΑΘΗΜΕΝΟΥ
 1. ΚΩΔΙΚΟΠΟΙΗΣΗ ΤΩΝ ΔΕΔΟΜΕΝΩΝ ΑΝΑΦΟΡΑΣ
 Τα δεδομένα αναφοράς καταγράφονται σε πίνακα διαδοχικά για κάθε θέση καθημένου. Οι θέσεις καθημένων χαρακτηρίζονται με διψήφιο κωδικό. Το πρώτο στοιχείο είναι αραβικό ψηφίο και δηλώνει τη σειρά καθισμάτων αρχίζοντας το μέτρημα από το μπροστινό προς το πίσω τμήμα του οχήματος. Το δεύτερο στοιχείο είναι κεφαλαίο γράμμα που ορίζει τη θέση του καθίσματος σε σειρά καθισμάτων παρατηρούμενη κατά τη φορά μετακίνησης του οχήματος προς τα εμπρός· χρησιμοποιούνται τα εξής γράμματα:
 L
 =
 αριστερά
 C
 =
 κέντρο
 R
 =
 δεξιά
 2. ΠΕΡΙΓΡΑΦΗ ΤΗΣ ΜΕΤΡΗΤΙΚΗΣ ΣΤΑΣΗΣ ΤΟΥ ΟΧΗΜΑΤΟΣ
 2.1.
 Συντεταγμένες των βασικών σημείων
 X ..............................
 Y ..............................
 Z ..............................
 3. ΠΙΝΑΚΑΣ ΔΕΔΟΜΕΝΩΝ ΑΝΑΦΟΡΑΣ
 3.1.
 Θέση καθημένου: ..............................
 3.1.1.
 Συντεταγμένες σημείου «R»
 X ..............................
 Y ..............................
 Z ..............................
 3.1.2.
 Προβλεπόμενη από τη μελέτη γωνία του κορμού: ..............................
 3.1.3.
 Προδιαγραφές για τη ρύθμιση του καθίσματος (1)
 οριζοντίως: ..............................
 κατακορύφως: ..............................
 γωνιακώς: ..............................
 γωνία του κορμού: ..............................
 Σημείωση: Παραθέστε σε πίνακα τα δεδομένα αναφοράς για περαιτέρω θέσεις καθημένων βάσει των παραγράφων 3.2, 3.3 κ.λπ.
 (1) Διαγράφεται ό,τι δεν ισχύει.
 ΠΑΡAΡΤΗΜΑ 16
 ΠΙΝΑΚΑΣ ΜΕ ΤΙΣ ΕΛAΧΙΣΤΕΣ ΑΠΑΙΤHΣΕΙΣ ΓΙΑ ΤΙΣ ΖΩΝΕΣ ΑΣΦΑΛΕIΑΣ ΚΑΙ ΤΟΥΣ ΣΥΣΠΕΙΡΩΤHΡΕΣ
 Κατηγορία Οχήματος
 Θέσεις καθημένων διατεταγμένες προς τα εμπρός
 Θέσεις καθημένων διατεταγμένες προς τα πίσω Θέση καθημένου
 Εξωτερικές θέσεις καθημένων
 Κεντρική θέση καθημένου
 Εμπρόσθια θέση
 Εκτός από εμπρός
 Εμπρόσθια θέση
 Εκτός από εμπρός
 M1
 Ar4m
 Ar4m
 Ar4m
 Ar4m
 B, Br3, Br4m
 M2 < 3,5 t
 Ar4m, Ar4Nm
 Ar4m, Ar4Nm
 Ar4m, Ar4Nm
 Ar4m, Ar4Nm
 Br3, Br4m, Br4Nm
 M2 > 3,5 t
 M3
 Br3, Br4m, Br4Nm, ή Ar4m ή Ar4Nm •
 Br3, Br4m, Br4Nm, ή Ar4m ή Ar4Nm •
 Br3, Br4m, Br4Nm ή Ar4m ή Ar4Nm •


text:
Br3, Br4m, Br4Nm ή Ar4m ή Ar4Nm •
 Br3, Br4m, Br4Nm
 Βλ. § 8.1.7 για προϋποθέσεις όταν επιτρέπεται η ζώνη κάτω του υπογαστρίου
 Βλ. § 8.1.7 για προϋποθέσεις όταν επιτρέπεται η ζώνη κάτω του υπογαστρίου
 Βλ. § 8.1.7 για προϋποθέσεις όταν επιτρέπεται η ζώνη κάτω του υπογαστρίου
 Βλ. § 8.1.7 για προϋποθέσεις όταν επιτρέπεται η ζώνη κάτω του υπογαστρίου
 N1
 Ar4m, Ar4Nm
 Ar4m, Ar4Nm, Br4m,
 Br4Nm Ø
 B, Br3, Br4m, Br4Nm ή A, Ar4m, Ar4Nm * (1)
 B, Br3, Br4m, Br4Nm
 B, Br3, Br4m, Br4Nm
 § 8.1.2.1: Επιτρέπεται η ζώνη κάτω του υπογαστρίου εφόσον το κάθισμα είναι μέσα σε πέρασμα
 § 8.1.6: Επιτρέπεται η ζώνη κάτω του υπογαστρίου εφόσον το αλεξηνέμιο δεν βρίσκεται μέσα στην περιοχή αναφοράς
 N2
 N3
 B, Br3, Br4m, Br4Nm ή A, Ar4m, Ar4Nm *
 B, Br3, Br4m, Br4Nm
 B, Br3, Br4m, Br4Nm ή A, Ar4m, Ar4Nm *
 B, Br3, Br4m, Br4Nm
 B, Br3, Br4m, Br4Nm
 § 8.1.6: Επιτρέπεται η ζώνη κάτω του υπογαστρίου εφόσον το αλεξήνεμο βρίσκεται εκτός της περιοχής αναφοράς και για το κάθισμα του οδηγού.
 § 8.1.6: Επιτρέπεται η ζώνη κάτω του υπογαστρίου εφόσον το αλεξηνέμιο δεν βρίσκεται μέσα στην περιοχή αναφοράς
 Α: ζώνη 3 σημείων (κάτω του υπογαστρίου και διαγώνια)
 3: συσπειρωτήρας αυτόματης ασφάλισης
 *: Αναφέρεται στην παράγραφο 8.1.6 του παρόντος κανονισμού (2)
 Β: ζώνη 2 σημείων (κάτω του υπογαστρίου)
 4: συσπειρωτήρας κατεπείγουσας ασφάλισης
 Ø: Αναφέρεται στην παράγραφο 8.1.2.1 του παρόντος κανονισμού
 r: συσπειρωτήρας
 N: ανώτατο όριο απόκρισης
 •: Αναφέρεται στην παράγραφο 8.1.7 του παρόντος κανονισμού (2)
 m: συσπειρωτήρας κατεπείγουσας ασφάλισης με πολλαπλή ευαισθησία
 (βλ. κανονισμό αριθ. 16, παράγραφοι 2.14.3 και 2.14.5)
 Σημείωση: Σε όλες τις περιπτώσεις, είναι δυνατόν να τοποθετούνται ζώνες ασφαλείας τύπου S αντί μίας ζώνης τύπου Α ή Β, εφόσον χρησιμοποιούνται αγκυρώσεις ανταποκρινόμενες στις απαιτήσεις του κανονισμού αριθ. 14.
 Εφόσον μια ζώνη τύπου σαγής έχει εγκριθεί ως ζώνη τύπου S, σύμφωνα με τον παρόντα κανονισμό, η χρήση ζώνης κάτω του υπογαστρίου, αορτήρων και πιθανώς ενός ή δύο συσπειρωτήρων, ενός ή δύο σταυροειδών ιμάντων και των εξαρτημάτων στερέωσης για τις αγκυρώσεις τους μπορούν να παρέχονται από τον κατασκευαστή/αιτούντα. Αυτές οι πρόσθετες αγκυρώσεις δεν χρειάζεται να ανταποκρίνονται στις απαιτήσεις του κανονισμού αριθ. 14 (Παρόραμα του συμπληρώματος 14 της σειράς τροποποιήσεων 04, εφαρμόζεται εξ υπαρχής.)
 (1) Παρόραμα του συμπληρώματος 12 της σειράς τροποποιήσεων 04, εφαρμόζεται εξ υπαρχής.
 (2) Παρόραμα της αναθεώρησης 4, εφαρμόζεταια εξ υπαρχής.
 Σημείωση: Σε όλες τις περιπτώσεις, είναι δυνατόν να τοποθετούνται ζώνες ασφαλείας τύπου S αντί μίας ζώνης τύπου Α ή Β, εφόσον χρησιμοποιούνται αγκυρώσεις ανταποκρινόμενες στις απαιτήσεις του κανονισμού αριθ. 14.
 Εφόσον μια ζώνη τύπου σαγής έχει εγκριθεί ως ζώνη τύπου S, σύμφωνα με τον παρόντα κανονισμό, η χρήση ζώνης κάτω του υπογαστρίου, αορτήρων και πιθανώς ενός ή δύο συσπειρωτήρων, ενός ή δύο σταυροειδών ιμάντων και των εξαρτημάτων στερέωσης για τις αγκυρώσεις τους μπορούν να παρέχονται από τον κατασκευαστή/αιτούντα. Αυτές οι πρόσθετες αγκυρώσεις δεν χρειάζεται να ανταποκρίνονται στις απαιτήσεις του κανονισμού αριθ. 14 (Παρόραμα του συμπληρώματος 14 της σειράς τροποποιήσεων 04, εφαρμόζεται εξ υπαρχής.)
 ΠΑΡΑΡΤΗΜΑ 17
 ΑΠΑΙΤΗΣΕΙΣ ΓΙΑ ΤΗΝ ΤΟΠΟΘΕΤΗΣΗ ΤΩΝ ΖΩΝΩΝ ΑΣΦΑΛΕΙΑΣ ΚΑΙ ΤΩΝ ΣΥΣΤΗΜΑΤΩΝ ΣΥΓΚΡΑΤΗΣΗΣ ΕΝΗΛΙΚΩΝ ΣΤΑ


text:
ΚΑΘΙΣΜΑΤΑ ΜΕ ΜΕΤΩΠΟ ΠΡΟΣ ΤΑ ΕΜΠΡΟΣ ΤΩΝ ΜΗΧΑΝΟΚΙΝΗΤΩΝ ΟΧΗΜΑΤΩΝ ΚΑΙ ΓΙΑ ΤΗΝ ΤΟΠΟΘΕΤΗΣΗ ΣΥΣΤΗΜΑΤΩΝ ΣΥΓΚΡΑΤΗΣΗΣ ΠΑΙΔΙΩΝ ISOFIX
 1. ΣΥΜΒΑΤΟΤΗΤΑ ΜΕ ΤΑ ΣΥΣΤΉΜΑΤΑ ΣΥΓΚΡΑΤΗΣΗΣ ΠΑΙΔΙΩΝ
 1.1.
 Ο κατασκευαστής του οχήματος περιλαμβάνει στις οδηγίες χρήσης του οχήματος συμβουλές σχετικά με την καταλληλότητα κάθε θέσης καθημένου για τη μεταφορά παιδιών ηλικίας έως 12 ετών (ή ύψους έως 1,5 m), ή την τοποθέτηση συστημάτων συγκράτησης παιδιών. Οι πληροφορίες αυτές δίνονται στη γλώσσα, ή τουλάχιστον σε μία από τις γλώσσες, της χώρας στην οποία το όχημα διατίθεται προς πώληση.
 Για κάθε θέση καθημένου με μέτωπο προς τα εμπρός και για κάθε θέση ISOFIX, ο κατασκευαστής του οχήματος:
 α)
 υποδεικνύει ότι η θέση καθημένου είναι κατάλληλη για συστήματα συγκράτησης παιδιών «καθολικής» κατηγορίας (βλέπε παράγραφο 1.2 παρακάτω)·
 β)
 υποδεικνύει ότι η θέση ISOFIX είναι κατάλληλη για συστήματα συγκράτησης παιδιών ISOFIX, «καθολικής» κατηγορίας (βλέπε παράγραφο 1.2 παρακάτω)·
 γ)
 παρέχει κατάλογο των συστημάτων συγκράτησης παιδιών «ημικαθολικής» κατηγορίας, «περιορισμένης» κατηγορίας ή κατηγορίας «ειδικού οχήματος», που αρμόζουν στη συγκεκριμένη θέση καθημένου του οχήματος, δηλώνοντας την (τις) ομάδα(-ες) σωματικής μάζας για την (τις) οποία(-ες) προορίζονται τα συστήματα συγκράτησης·
 δ)
 παρέχει κατάλογο των συστημάτων συγκράτησης παιδιών ISOFIX, «ημικαθολικής» κατηγορίας, «περιορισμένης» κατηγορίας ή κατηγορίας «ειδικού οχήματος», που αρμόζουν στη συγκεκριμένη θέση ISOFIX του οχήματος, δηλώνοντας την ομάδα σωματικής μάζας και την κατηγορία μεγέθους ISOFIX για τις οποίες προορίζονται τα συστήματα συγκράτησης παιδιών ISOFIX·
 ε)
 παρέχει ενσωματωμένο σύστημα συγκράτησης παιδιών, που αναφέρει την (τις) ομάδα(-ες) σωματικής μάζας για την (τις) οποία(-ες) προορίζεται το σύστημα συγκράτησης και την (τις) αντίστοιχη(-ες) διάταξή(-εις) του·
 στ)
 παρέχει οποιοδήποτε συνδυασμό των α), β), γ), δ) και ε)·
 ζ)
 υποδεικνύει την (τις) ομάδα(-ες) σωματικής μάζας του παιδιού που δεν πρέπει να μεταφέρεται στη συγκεκριμένη θέση καθημένου.
 Εάν μια θέση καθημένου είναι κατάλληλη μόνο για συστήματα συγκράτησης παιδιών με μέτωπο προς τα εμπρός, αυτό πρέπει να δηλώνεται.
 Πίνακες σε κατάλληλη μορφή για τις πληροφορίες αυτές δίνονται στο προσάρτημα 3 του παρόντος παραρτήματος.
 1.2.
 Ως σύστημα συγκράτησης παιδιών ή σύστημα συγκράτησης παιδιών ISOFIX, της «καθολικής» κατηγορίας, νοείται ένα σύστημα συγκράτησης παιδιών εγκεκριμένο σύμφωνα με την «καθολική» κατηγορία του κανονισμού αριθ. 44, συμπλήρωμα 5 στη σειρά τροπολογιών 03. Οι θέσεις καθημένων ή οι θέσεις ISOFIX, οι οποίες ορίζονται από τον κατασκευαστή ως κατάλληλες για την τοποθέτηση συστημάτων συγκράτησης παιδιών ή συστημάτων συγκράτησης παιδιών ISOFIX πρέπει να είναι σύμφωνες προς τις διατάξεις του προσαρτήματος 1 ή του προσαρτήματος 2 του παρόντος παραρτήματος. Κατά περίπτωση, οποιοσδήποτε περιορισμός στην ταυτόχρονη χρήση σε γειτονικές θέσεις των συστημάτων συγκράτησης παιδιών ISOFIX και/ή μεταξύ θέσεων ISOFIX και θέσεων καθημένων για ενήλικες πρέπει να αναφέρεται στον πίνακα 2 του προσαρτήματος 3 του παρόντος παραρτήματος.
 Προσάρτημα 1
 ΔΙΑΤΑΞΕΙΣ ΣΧΕΤΙΚΑ ΜΕ ΤΗΝ ΤΟΠΟΘΕΤΗΣΗ ΣΥΣΤΗΜΑΤΩΝ ΣΥΓΚΡΑΤΗΣΗΣ ΠΑΙΔΙΩΝ «ΚΑΘΟΛΙΚΗΣ» ΚΑΤΗΓΟΡΙΑΣ ΠΟΥ ΤΟΠΟΘΕΤΟΥΝΤΑΙ ΜΑΖΙ ΜΕ ΤΟΝ ΕΞΟΠΛΙΣΜΟ ΤΩΝ ΖΩΝΩΝ ΑΣΦΑΛΕΙΑΣ ΤΟΥ ΟΧΗΜΑΤΟΣ
 1. ΓΕΝΙΚΑ
 1.1.
 Η διαδικασία δοκιμής και οι απαιτήσεις του παρόντος προσαρτήματος χρησιμοποιούνται με σκοπό να προσδιοριστεί κατά πόσον οι θέσεις καθημένων είναι κατάλληλες για την τοποθέτηση συστημάτων συγκράτησης παιδιών «καθολικής» κατηγορίας.
 1.2.
 Οι δοκιμές πραγματοποιούνται είτε στο ίδιο το όχημα είτε σε αντιπροσωπευτικό τμήμα του οχήματος.
 2. ΔΙΑΔΙΚΑΣΙΑ ΔΟΚΙΜΗΣ
 2.1.
 Το κάθισμα προσαρμόζεται


text:
στην πιο πίσω και πιο χαμηλή θέση.
 2.2.
 Το ερεισίνωτο του καθίσματος προσαρμόζεται σύμφωνα με τη γωνία που έχει ορίσει ο κατασκευαστής. Εάν δεν υπάρχει σχετική προδιαγραφή, σχηματίζεται γωνία 25o από την κατακόρυφο ή την πλησιέστερη σταθερή θέση του ερεισίνωτου.
 2.3.
 Η αγκύρωση του ώμου τίθεται στη χαμηλότερη θέση.
 2.4.
 Επάνω στο ερεισίνωτο και στο μαξιλάρι τοποθετείται βαμβακερό ύφασμα.
 2.5.
 Τοποθετείται το εξάρτημα (όπως περιγράφεται στο σχήμα 1 του παρόντος προσαρτήματος) επάνω στο κάθισμα του οχήματος.
 2.6.
 Εάν το κάθισμα είναι σχεδιασμένο για να δέχεται καθολικό σύστημα συγκράτησης παιδιού με μέτωπο και προς τα εμπρός ή προς τα πίσω, ακολουθούνται τα σημεία 2.6.1, 2.7, 2.8, 2.9 και 2.10. Εάν το κάθισμα είναι σχεδιασμένο για να δέχεται καθολικό σύστημα συγκράτησης παιδιού με μέτωπο μόνο προς τα εμπρός, ακολουθούνται τα σημεία 2.6.2, 2.7, 2.8, 2.9 και 2.10.
 2.6.1.
 Τοποθετείται ο ιμάντας της ζώνης ασφαλείας γύρω από το εξάρτημα περίπου στην ορθή θέση όπως δείχνουν τα σχήματα εικόνες 2 και 3 και κατόπιν ασφαλίζεται η πόρπη.
 2.6.2.
 Τοποθετείται ο ιμάντας της ζώνης ασφαλείας περίπου στην ορθή θέση γύρω από το χαμηλότερο σημείο του εξαρτήματος με ακτίνα 150 mm, όπως δείχνει το σχήμα 3 και κατόπιν ασφαλίζεται η πόρπη.
 2.7.
 Εξασφαλίζεται ότι το εξάρτημα έχει τοποθετηθεί έτσι ώστε η διάμεσος του να συμπίπτει με την εμφανή διάμεσο του καθίσματος ± 25 mm, με τη διάμεσό του παράλληλη προς τη διάμεσο του οχήματος.
 2.8.
 Εξασφαλίζεται ότι αφαιρείται ο χαλαρωμένος ιμάντας. Χρησιμοποιείται επαρκής δύναμη για να αφαιρεθεί η χαλάρωση του ιμάντα χωρίς όμως να ασκείται τάση.
 2.9.
 Ασκείται πίεση στο κέντρο του μετώπου του εξαρτήματος δύναμης 100 Ν ± 10 Ν, παράλληλα προς την κάτω επιφάνεια, και κατόπιν παύεται η άσκηση της δύναμης.
 2.10.
 Ασκείται κατακόρυφα προς τα κάτω στο κέντρο της άνω επιφάνειας του εξαρτήματος δύναμη 100 Ν ± 10 Ν και κατόπιν παύεται η άσκηση δύναμης.
 3. ΑΠΑΙΤΗΣΕΙΣ
 3.1.
 Η βάση του εξαρτήματος αγγίζει το εμπρός και το πίσω μέρος της επιφάνειας του μαξιλαριού του καθίσματος. Εάν δεν το αγγίζει λόγω του κενού που αφήνει η ζώνη ασφαλείας με το εξάρτημα δοκιμής, το κενό καλύπτεται μέχρι την κάτω επιφάνεια του εξαρτήματος δοκιμής.
 3.2.
 Το τμήμα της ζώνης κάτω του υπογαστρίου πρέπει να αγγίζει το εξάρτημα και από τις δύο πλευρές στο πίσω μέρος της διαδρομής περιτύλιξης της ζώνης (βλ. σχήμα 3).
 3.3.
 Εάν δεν πληρούνται οι ανωτέρω απαιτήσεις με τις προσαρμογές που ορίζουν τα σχήματα 2.1, 2.2 και 2.3, το κάθισμα, το ερεισίνωτο του καθίσματος και οι αγκυρώσεις των ζωνών ασφαλείας προσαρμόζονται σε άλλη θέση που υποδεικνύει ο κατασκευαστής για τη συνήθη χρήση, οπότε επαναλαμβάνεται η παραπάνω διαδικασία τοποθέτησης και επαληθεύεται κατά πόσο πληρούνται οι απαιτήσεις. Αυτή η εναλλακτική θέση πρέπει να περιλαμβάνεται ως πληροφορία στον πίνακα 1 που παρατίθεται στο προσάρτημα 3 του παρόντος παραρτήματος.
 Σχήμα 1
 Προδιαγραφές του εξαρτήματος
 Σχήμα 2
 Εγκατάσταση του εξαρτήματος στη θέση καθημένου του οχήματος (βλ. παράγραφο 2.6.1)
 Σχήμα 3
 Έλεγχος συμβατότητας (βλ. παραγράφους 2.6.1 και 3.2)
 Φαίνεται μόνο η ζώνη κάτω του υπογαστρίου
 Προσάρτημα 2
 ΔΙΑΤΑΞΕΙΣ ΣΧΕΤΙΚΑ ΜΕ ΤΗΝ ΤΟΠΟΘΕΤΗΣΗ ΣΥΣΤΗΜΑΤΩΝ ΣΥΓΚΡΑΤΗΣΗΣ ISOFIX ΓΙΑ ΠΑΙΔΙΑ, ΜΕ ΜΕΤΩΠΟ


text:
ΠΡΟΣ ΤΑ ΕΜΠΡΟΣ ΚΑΙ ΜΕ ΜΕΤΩΠΟ ΠΡΟΣ ΤΑ ΠΙΣΩ, «ΚΑΘΟΛΙΚΗΣ» ΚΑΙ «ΗΜΙΚΑΘΟΛΙΚΗΣ» ΚΑΤΗΓΟΡΙΑΣ, ΣΕ ΘΕΣΕΙΣ ISOFIX
 1. ΓΕΝΙΚΑ
 1.1.
 Η διαδικασία δοκιμής και οι απαιτήσεις του παρόντος προσαρτήματος χρησιμοποιούνται με σκοπό να προσδιοριστεί κατά πόσον οι θέσεις καθημένων ISOFIX είναι κατάλληλες για την τοποθέτηση συστημάτων συγκράτησης παιδιών ISOFIX «καθολικής» και «ημικαθολικής» κατηγορίας.
 1.2.
 Οι δοκιμές πραγματοποιούνται είτε στο ίδιο το όχημα είτε σε αντιπροσωπευτικό τμήμα του οχήματος.
 2. ΔΙΑΔΙΚΑΣΙΑ ΔΟΚΙΜΗΣ
 Για οποιαδήποτε θέση ISOFIX στο όχημα, όπως επισημαίνεται από τον κατασκευαστή του οχήματος στον πίνακα 2 του προσαρτήματος 3, πρέπει να ελέγχεται το κατά πόσον το κάθισμα είναι σχεδιασμένο για να δέχεται το (τα) αντίστοιχο(-α) εξάρτημα(-τα) συγκράτησης παιδιού:
 2.1.
 Κατά τον έλεγχο ενός εξαρτήματος συγκράτησης παιδιού σε κάθισμα, το κάθισμα αυτό μπορεί να προσαρμόζεται κατά μήκος στην απώτατη πίσω θέση του και στη χαμηλότερη θέση του.
 2.2.
 Το ερεισίνωτο του καθίσματος προσαρμόζεται στη θέση που έχει ορίσει ο κατασκευαστής και η διάταξη συγκράτησης της κεφαλής προσαρμόζεται στη χαμηλότερη και στην απώτατη πίσω θέση. Ελλείψει προδιαγραφών, χρησιμοποιείται γωνία του ερεισίνωτου του καθίσματος που να αντιστοιχεί σε γωνία του κορμού 25o από τον κάθετο άξονα ή από την πλησιέστερη σταθερή θέση του ερεισίνωτου.
 Κατά τον έλεγχο ενός εξαρτήματος συγκράτησης παιδιών σε πίσω κάθισμα, η θέση καθήμενου του οχήματος που βρίσκεται μπροστά από το ερεισίνωτο δύναται να προσαρμοστεί κατά μήκος προς τα εμπρός αλλά όχι περισσότερο από τη μέση θέση μεταξύ της απώτατης πίσω και της απώτατης έμπροσθεν θέσης. Η γωνία του ερεισίνωτου του καθίσματος μπορεί επίσης να προσαρμοστεί, αλλά όχι σε περισσότερο ορθή γωνία από εκείνη που αντιστοιχεί σε γωνία του κορμού 15o.
 2.3.
 Επάνω στο ερεισίνωτο και στο μαξιλάρι τοποθετείται βαμβακερό ύφασμα.
 2.4.
 Το εξάρτημα συγκράτησης παιδιών τοποθετείται στη θέση ISOFIX.
 2.5.
 Προς το σύστημα αγκυρώσεων ISOFIX, στο κέντρο μεταξύ των αγκυρώσεων ISOFIX, ασκείται πίεση δύναμης 100 Ν ± 10 Ν, παράλληλα προς την κάτω επιφάνεια, και κατόπιν παύει η άσκηση της δύναμης.
 2.6.
 Το εξάρτημα συγκράτησης παιδιών στερεώνεται στο σύστημα συγκρατήσεων ISOFIX.
 2.7.
 Ασκείται κατακόρυφα προς τα κάτω στο κέντρο της άνω επιφάνειας του εξαρτήματος δύναμη 100 Ν ± 10 Ν και κατόπιν παύει η άσκηση δύναμης.
 3. ΑΠΑΙΤΗΣΕΙΣ
 Οι ακόλουθοι όροι δοκιμής εφαρμόζονται για το (τα) εξάρτημα(-τα) συγκράτησης παιδιών όταν τοποθετείται στη θέση ISOFIX. Δεν απαιτείται η δυνατότητα μετακίνησης του (των) εξαρτήματος(-των) συγκράτησης παιδιών μέσα και έξω από τη θέση ISOFIX με αυτούς τους όρους.
 3.1.
 Θα πρέπει να είναι δυνατή η τοποθέτηση του (των) εξαρτήματος(-των) συγκράτησης παιδιών χωρίς παρεμβολές στο εσωτερικό του οχήματος. Η βάση του (των) εξαρτήματος(-των) συγκράτησης παιδιών πρέπει να έχει γωνία βήματος 15o ± 10o, επάνω από το οριζόντιο επίπεδο που διέρχεται από το σύστημα των συγκρατήσεων ISOFIX.
 3.2.
 Η τυχόν άνω συγκράτηση πρόσδεσης ISOFIX πρέπει να παραμένει προσβάσιμη.
 3.3.
 Εάν δεν πληρούνται οι ανωτέρω απαιτήσεις με τις προσαρμογές που ορίζονται στο παραπάνω σημείο 2, τα καθίσματα, τα ερεισίνωτα του καθίσματος και οι διατάξεις συγκράτησης της κεφαλής προσαρμόζονται σε άλλες θέσεις που υποδεικνύονται από τον κατασκευαστή για τη συνήθη χρήση και στη συνέχεια επαναλαμβάνεται η παραπάνω διαδικασία τοποθέτησης και επαληθεύεται κατά πόσον πληρούνται οι απαιτήσεις.


text:
Αυτές οι εναλλακτικές θέσεις πρέπει να περιλαμβάνονται ως πληροφορία στον πίνακα 2 που παρατίθεται στο προσάρτημα 3 του παρόντος παραρτήματος.
 3.4.
 Εάν δεν πληρούνται οι ανωτέρω απαιτήσεις κατά την παρουσία ορισμένων αποσπώμενων στοιχείων εσωτερικής διαρρύθμισης, τα στοιχεία αυτά δύνανται να αφαιρεθούν και, στη συνέχεια, πρέπει να επαληθευθεί εκ νέου κατά πόσον πληρούνται οι απαιτήσεις του σημείου 3. Σε αυτή την περίπτωση, οι σχετικές πληροφορίες πρέπει να περιλαμβάνονται στον πίνακα 2 του προσαρτήματος 3 του παρόντος παραρτήματος.
 4. ΟΙ ΚΑΤΗΓΟΡΙΕΣ ΜΕΓΕΘΟΥΣ ΚΑΙ ΤΑ ΕΞΑΡΤΗΜΑΤΑ ΤΟΥ ΣΥΣΤΗΜΑΤΟΣ ΣΥΓΚΡΑΤΗΣΗΣ ΠΑΙΔΙΩΝ ISOFIX ΕΙΝΑΙ ΟΙ ΕΞΗΣ:
 A
 —
 ISO/F3: Πλήρους ύψους σύστημα συγκράτησης παιδιών με μέτωπο προς τα εμπρός
 B
 —
 ISO/F2: Μειωμένου ύψους σύστημα συγκράτησης παιδιών με μέτωπο προς τα εμπρός
 B1
 —
 ISO/F2X: Μειωμένου ύψους σύστημα συγκράτησης παιδιών με μέτωπο προς τα εμπρός
 C
 —
 ISO/R3: Πλήρους μεγέθους σύστημα συγκράτησης παιδιών με μέτωπο προς τα πίσω
 D
 —
 ISO/R2: Μειωμένου μεγέθους σύστημα συγκράτησης παιδιών με μέτωπο προς τα πίσω
 E
 —
 ISO/R1: Σύστημα συγκράτησης βρεφών με μέτωπο προς τα πίσω
 F
 —
 ISO/L1: Σύστημα συγκράτησης παιδιών με μέτωπο προς την αριστερή πλευρά (πορτ μπεμπέ)
 G
 —
 ISO/L2: Σύστημα συγκράτησης παιδιών με μέτωπο προς τη δεξιά πλευρά (πορτ μπεμπέ)
 Ομάδα σωματικής μάζας
 Κατηγορίες μεγέθους ISOFIX
 Εξάρτημα (CRF)
 0 — έως 10 kg
 F
 ISO/L1
 G
 ISO/L2
 E
 ISO/R1
 0+ — έως 13 kg
 C
 ISO/R3
 D
 ISO/R2
 E
 ISO/R1
 I — 9 έως 18 kg
 A
 ISO/F3
 B
 ISO/
 B1
 ISO/F2X
 C
 ISO/R3
 D
 ISO/R2
 Τα ακόλουθα εξαρτήματα πρέπει να κατασκευάζονται με μάζα μεταξύ 5 και 15 kg και πρέπει να έχουν κατάλληλη αντοχή και ακαμψία ώστε να ανταποκρίνονται στις λειτουργικές απαιτήσεις.
 4.1. Πλήρους ύψους σύστημα συγκράτησης παιδιών με μέτωπο προς τα εμπρός
 Σχήμα 1
 ISO/F3 διαστάσεις ενός πλήρους ύψους συστήματος συγκράτησης παιδιών με μέτωπο προς τα εμπρός (ύψος 720 mm) — ΚΑΤΗΓΟΡΙΑ ΜΕΓΕΘΟΥΣ ISOFIX A
 Λεζάντα
 1
 Όρια της κίνησης προς τα εμπρός και προς τα πάνω.
 2
 Περιοχή που ορίζεται από διακεκομμένες γραμμές και στην οποία επιτρέπεται να προεξέχει υποστήριγμα ή παρόμοιο στοιχείο.
 3
 Μη διαθέσιμο.
 4
 Περαιτέρω προδιαγραφές για την περιοχή συνδετήρων παρέχονται στον κανονισμό αριθ. 44.
 4.2. Μειωμένου ύψους σύστημα συγκράτησης παιδιών με μέτωπο προς τα εμπρός
 Σχήμα 2
 ISO/F2 διαστάσεις ενός μειωμένου ύψους συστήματος συγκράτησης παιδιών με μέτωπο προς τα εμπρός, (ύψος 650 mm) — ΚΑΤΗΓΟΡΙΑ ΜΕΓΕΘΟΥΣ ISOFIX B
 Λεζάντα
 1
 Όρια της κίνησης προς τα εμπρός και προς τα πάνω.
 2
 Περιοχή που ορίζεται από διακεκομμένες γραμμές και στην οποία επιτρέπεται να προεξέχει υποστήριγμα ή παρόμοιο στοιχείο.
 3
 Μη διαθέσιμο.
 4
 Περαιτέρω προδιαγραφές για την περιοχή συνδετήρων παρέχονται στον κανονισμό αριθ. 44.
 5
 Σημείο στερέωσης για τον ιμάντα του άνω σημείου πρόσδεσης.
 4.3. Μειωμένου ύψους σύστημα συγκράτησης παιδιών με σχήμα πλάτης και με μέτωπο προς τα εμπρός, δεύτερης έκδοσης
 Σχήμα 3
 ISO/F2X διαστάσεις ενός μειωμένου ύψους συστήματος συγκράτησης παιδιών με μέτωπο προς τα εμπρός, δεύτερης έκδοσης (ύψος 650 mm) — ΚΑΤΗΓΟΡΙΑ ΜΕΓΕΘΟΥΣ ISOFIX B1
 Λεζάντα
 1
 Όρια της κίνησης προς τα εμπρός και προς τα πάνω.
 2
 Περιοχή που ορίζεται από διακεκομμένες γραμμές και στην οποία επιτρέπεται να


text:
προεξέχει υποστήριγμα ή παρόμοιο στοιχείο.
 3
 Μη διαθέσιμο.
 4
 Περαιτέρω προδιαγραφές για την περιοχή συνδετήρων παρέχονται στον κανονισμό αριθ. 44.
 4.4. Πλήρους ύψους σύστημα συγκράτησης παιδιών με μέτωπο προς τα πίσω
 Σχήμα 4
 ISO/R3 διαστάσεις ενός πλήρους ύψους συστήματος συγκράτησης παιδιών με μέτωπο προς τα πίσω ΚΑΤΗΓΟΡΙΑ ΜΕΓΕΘΟΥΣ ISOFIX C
 Λεζάντα
 1
 Όρια της κίνησης προς τα εμπρός και προς τα πάνω.
 2
 Περιοχή που ορίζεται από διακεκομμένες γραμμές και στην οποία επιτρέπεται να προεξέχει υποστήριγμα ή παρόμοιο στοιχείο.
 3
 Ο περιορισμός προς τα πίσω (στα δεξιά του σχήματος) παρέχεται από το σύστημα με μέτωπο προς τα εμπρός που παρουσιάζεται στο σχήμα 2.
 4
 Περαιτέρω προδιαγραφές για την περιοχή συνδετήρων παρέχονται στον κανονισμό αριθ. 44.
 4.5. Μειωμένου ύψους σύστημα συγκράτησης παιδιών με μέτωπο προς τα πίσω
 Σχήμα 5
 ISO/R2 διαστάσεις ενός μειωμένου ύψους συστήματος συγκράτησης παιδιών με μέτωπο προς τα πίσω ΚΑΤΗΓΟΡΙΑ ΜΕΓΕΘΟΥΣ ISOFIX D
 Λεζάντα
 1
 Όρια της κίνησης προς τα εμπρός και προς τα πάνω.
 2
 Περιοχή που ορίζεται από διακεκομμένες γραμμές και στην οποία επιτρέπεται να προεξέχει υποστήριγμα ή παρόμοιο στοιχείο.
 3
 Ο περιορισμός προς τα πίσω (στα δεξιά του σχήματος) παρέχεται από το σύστημα με μέτωπο προς τα εμπρός που παρουσιάζεται στο σχήμα 2.
 4
 Περαιτέρω προδιαγραφές για την περιοχή συνδετήρων παρέχονται στον κανονισμό αριθ. 44.
 4.6. Σύστημα συγκράτησης βρεφών με μέτωπο προς τα πίσω
 Σχήμα 6
 ISO/R1 διαστάσεις συστήματος συγκράτησης βρεφών με μέτωπο προς τα πίσω
 ΚΑΤΗΓΟΡΙΑ ΜΕΓΕΘΟΥΣ ISOFIX E
 Λεζάντα
 1
 Όρια της κίνησης προς τα εμπρός και προς τα πάνω.
 2
 Περιοχή που ορίζεται από διακεκομμένες γραμμές και στην οποία επιτρέπεται να προεξέχει υποστήριγμα ή παρόμοιο στοιχείο.
 3
 Ο περιορισμός προς τα πίσω (στα δεξιά του σχήματος) παρέχεται από το σύστημα με μέτωπο προς τα εμπρός που παρουσιάζεται στο σχήμα 2.
 4
 Περαιτέρω προδιαγραφές για την περιοχή συνδετήρων παρέχονται στον κανονισμό αριθ. 44.
 4.7. Σύστημα συγκράτησης παιδιών με μέτωπο προς τα πλάγια
 Σχήμα 7
 Διαστάσεις συστήματος συγκράτησης παιδιών με μέτωπο προς τα πλάγια — ISO/L1– ΚΑΤΗΓΟΡΙΑ ΜΕΓΕΘΟΥΣ ISOFIX F ή συμμετρικά αντίθετη — ISO/L2 — ΚΑΤΗΓΟΡΙΑ ΜΕΓΕΘΟΥΣ ISOFIX G
 Λεζάντα
 1
 Όρια της κίνησης προς τα εμπρός και προς τα πάνω.
 2
 Περιοχή που ορίζεται από διακεκομμένες γραμμές και στην οποία επιτρέπεται να προεξέχει υποστήριγμα ή παρόμοιο στοιχείο.
 3
 Ο περιορισμός προς τα πίσω (στα δεξιά του σχήματος) παρέχεται από το σύστημα με μέτωπο προς τα εμπρός που παρουσιάζεται στο σχήμα 2.
 4
 Περαιτέρω προδιαγραφές για την περιοχή συνδετήρων παρέχονται στο ISO 13216-1, στα σχήματα 2 και 3.
 Προσάρτημα 3
 Πίνακας 1
 Πίνακας με τις πληροφορίες των οδηγιών χρήσης του οχήματος για την καταλληλότητα της τοποθέτησης συστημάτων συγκράτησης παιδιών για τις διάφορες θέσεις καθημένων
 Ομάδα σωματικής μάζας
 Θέση καθήμενου (ή άλλο σημείο)
 Εμπρόσθια θέση συνεπιβάτη
 Πίσω ακριανή
 Πίσω κεντρική
 Ενδιάμεση ακριανή
 Ενδιάμεση κεντρική
 ομάδα 0
 έως 10 kg
 ομάδα 0+
 έως 13 kg
 ομάδα I
 9 — 18 kg
 ομάδα II
 15 — 25 kg
 ομάδα III
 22 — 36 kg
 Επεξήγηση των στοιχείων που πρέπει να εισάγονται στον παραπάνω πίνακα:
 U
 =
 Κατάλληλη για συστήματα συγκράτησης «καθολικής» κατηγορίας εγκεκριμένα για χρήση από


text:
αυτή την ομάδα σωματικής μάζας.
 UF
 =
 Κατάλληλη για συστήματα συγκράτησης με μέτωπο προς τα εμπρός «καθολικής» κατηγορίας εγκεκριμένα για χρήση από αυτή την ομάδα σωματικής μάζας.
 L
 =
 Κατάλληλη για ειδικά συστήματα συγκράτησης παιδιών αναφερόμενα σε συνημμένο κατάλογο. Τα συστήματα αυτά μπορούν να είναι «ειδικού οχήματος», «περιορισμένης» ή «ημικαθολικής» κατηγορίας.
 B
 =
 Ενσωματωμένο σύστημα συγκράτησης εγκεκριμένο για τη συγκεκριμένη ομάδα σωματικής μάζας.
 X
 =
 Θέση καθημένου ακατάλληλη για παιδιά αυτής της ομάδας σωματικής μάζας.
 Πίνακας 2
 Πίνακας με τις πληροφορίες των οδηγιών χρήσης του οχήματος σχετικά με την καταλληλότητα της τοποθέτησης συστημάτων συγκράτησης ISOFIX για παιδιά για διάφορες θέσεις
 Ομάδα σωματικής μάζας
 Κατηγορία μεγέθους
 Εξάρτημα
 Θέσεις ISOFIX του οχήματος
 Εμπρόσθια θέση συνεπιβάτη
 Πίσω ακριανή
 Πίσω κεντρική
 Ενδιάμεση ακριανή
 Ενδιάμεση κεντρική
 Άλλες θέσεις
 φορητή κούνια (πορτ-μπεμπέ)
 F
 ISO/L1
 G
 ISO/L2
 (1)
 0 — έως 10 kg
 E
 ISO/R1
 (1)
 0+ — έως 13 kg
 E
 ISO/R1
 D
 ISO/R2
 C
 ISO/R3
 (1)
 I — 9 έως 18 kg
 D
 ISO/R2
 C
 ISO/R3
 B
 ISO/F2
 B1
 ISO/F2X
 A
 ISO/F3
 (1)
 II — 15 έως 25 kg
 (1)
 III — 22 έως 36 kg
 (1)
 Επεξήγηση των στοιχείων που πρέπει να εισάγονται στον παραπάνω πίνακα:
 IUF
 =
 κατάλληλο για συστήματα συγκράτησης παιδιών ISOFIX με μέτωπο προς τα εμπρός, «καθολικής» κατηγορίας, εγκεκριμένα για χρήση από αυτή την ομάδα σωματικής μάζας.
 IL
 =
 κατάλληλο για ειδικά συστήματα συγκράτησης παιδιών ISOFIX που παρατίθενται στο συνημμένο κατάλογο. Αυτά τα συστήματα ISOFIX μπορούν να είναι «ειδικού οχήματος», «περιορισμένης» ή «ημικαθολικής» κατηγορίας.
 X
 =
 θέση ISOFIX μη κατάλληλη για συστήματα συγκράτησης παιδιών ISOFIX αυτής της ομάδας σωματικής μάζας ή/και αυτής της κατηγορίας μεγέθους.
 (1) Για τα συστήματα συγκράτησης παιδιών που δεν φέρουν τον κωδικό ταυτοποίησης της κατηγορίας μεγέθους ISO/XX (A έως g), για την εκάστοτε ομάδα σωματικής μάζας, ο κατασκευαστής του οχήματος επισημαίνει το (τα) ειδικό(-ά) σύστημα(-τα) συγκράτησης παιδιών ISOFIX που συνιστάται (ώνται) για κάθε θέση.